Ljajić: Ako se ovako nastavi, srpske robe neće biti na Kosovu – Biznis.ba\nobjavljeno 17. dec 2018. u 13:31\nMinistar trgovine, turizma i telekomunikacija Srbije Rasim Ljajić izjavio je danas da je od 21. novembra do 11. decembra na Kosovo plasirano za 30 miliona eura manje robe iz centralne Srbije u odnosu na isti period lani.\nOn je upozorio da robe srpskog porijekla na Kosovu gotovo da neće biti ako ostanu carine Prištine od 100 posto.\n“Ta šteta je ogromna i ukoliko se nastavi insistiranje na dodatnim tarifama to praktično znači da je potpuno obustavljena trgovina, izuzev sporadično međunarodnih brendova koji i dalje plasiraju robu”, rekao je Ljajić za Televiziju “Prva”, prenosi Srna.\nPrema njegovim riječima, uz to, i jednostrana odluka Prištine o formiranju vojske je mjera koja ne doprinosi stabilizovanju regiona.\n“Međunarodna zajednica nema jasan stav o tome. Videli ste reagovanje NATO-a, koji se protivi, SAD koje podržavaju, EU koja je između”, naveo je on.\nLjajić je ocijenio da današnja sjednica Vijeća sigurnosti UN-a neće riješiti postojeće probleme, naglasivši istovremeno da je važno bude održana.\n“Problem mora da se internacionalizuje, ovo je jedna od situacija u kojoj Srbija ničim nije doprinela da dođe do ovakve političke krize u odnosima Beograda i Prištine”, istakao je on.


Raste broj predsedničkih kandidata\nLjubiša Preletačević Beli ispred RIK-a / Foto: Beta/Emil Vaš/EV\nNakon kandidatura Aleksandra Vučića, Saše Jankovića, Vojislava Šešelja i Vuka Jeremića i Boška Obradovića, tokom subote i nedelje proglašene su i kandidature Saše Radulovića (pokret “Dosta je bilo”) i Aleksandra Popovića (DSS).\nOsim njih, potpise Republičkoj izbornoj komisiji predali su i Milan Stamatović, Luka Maksimović alias Ljubiša Preletačević Beli, i Nenad Čanak.\nPotpise je predao i Miroslav Parović, ali je njemu i njegovom predlagaču Narodnom slobodarskom pokretu RIK u subotu uveče naložio da najkasnije u roku od 48 sati otkloni nedostatak i Komisiji dostavi još najmanje 154 overene izjave birača.\nPosle ponoći, u ponedeljak, 13. marta, Insajder je javio da je RIK doveo u pitanje kandidaturu Preletačevića, jer “na formularima nisu napisane reči Grupa građana uz ‘Beli – Samo jako'”. Kako je za Insajder naveo jedan član RIK-a, prema zakonu to nije neophodno, ali po novom Uputstvu RIK-a jeste.\nOd kandidatura su odustali Dušan Janjić i Vladimir Rajčić, a rok za predaju overenih potpisa birača istekao je 12. marta u ponoć. Predsednički izbori biće održani u nedelju, 2. aprila.\nZaoštreni odnosi Turske i HolandijeObeležena godišnjica ubistva Zorana Đinđića


SAD i Rusija čestitale Dačiću\nSAD su u petak čestitale premijeru Srbije Ivicu Dačiću i njegovim koalicionim partnerima na formiranju nove vlade i istakle da će Vašington nastaviti saradnju s Beogradom u cilju unapređenja bilateralnih odnosa i napretka Srbije na putu ka EU.\nSAD su pozvale novu vladu da odmah preduzme korake kako bi "ojačala regioanlnu saradnju sa svim susedima, pokazala snažnu posvećenost vladavini prava i nezavisnim demokratskim institucijama, da nastavi dijalog s Prištinom pod okriljem EU i u potpunosti primeni do sada postignute dogovore".\n"SAD ostaju čvrsto posvećene izgradnji snažnog partnerstva sa vladom i narodom Srbije", navedeno je u saopštenju ambasade SAD u Beogradu.\nRuski premijer Dmitrij Medvedev takođe je čestitao Dačiću imenovanje na funkciju premijera.\n"Usmereni smo na aktivni zajednički rad sa Vladom Srbije radi daljeg razvoja obostrano korisnog partnerstva i promovisanja velikih ekonomskih i investicionih projekata, što odgovara temeljnim interesima naroda dveju zemalja, doprinosi stabilnosti i bezbednosti u Evropi i na Balkanu", navodi se telegramu Medevedeva.


Pućdemon pozvao na 'mirno suprotstavljanje' Madridu\nUlice Barselone dan nakon uvođenja prinudne uprave\nRegionalna policija Katalonije pozvala je svoje zaposlene da ostanu neutralni u novonastaloj situaciji proglašenja nezavisnosti te španske regije, što, kako javlja Rojters, predstavlja korak ka izbegavanju mogućeg sukoba nakon što je Madrid uveo prinudnu upravu Barseloni.\nLider katalonskih separatista Karles Pućdemon pozvao je Katalonce na mirno suprotstavljanje. "Nastavićemo da radimo na izgradnji slobodne države", rekao je Pućdemon u prvom televizijskom obraćanju javnosti nakon što ga Vlada Španije smenila i to, kako javljaju mediji, s nepoznate lokacije. On je osudio oduzimanje autonomije Kataloniji i obećao da će nastaviti "raditi na izgradnji slobodne zemlje", izveštava BBC.\nVlada Španije je zvanično preuzela direktnu kontrolu nad Katalonijom i raspustila regionalnu vladu, objavljeno je noćas (28. oktobar) na sajtu španskog Službenog glasnika.\nObjavljivanje odluke o preuzimanju kontrole nad Katalonijom usledilo je nakon što je katalonski parlament dan ranije proglasio nezavisnost.\nDemonstranti za ujedinjenu Španiju pozivaju na hapšenje Pućdemona na protestu u Madridu\nIstraživanje javnog mnjenja pokazalo je da je više od polovine od 5,3 miliona glasača u bogatog severnoistočnoj regiji protiv otcepljenja, javlja Rojters.\nPrema internom dokumentu u koji je Rojters imao uvid, policiji je savetovano da ne zauzimaju strane i da budu neutralni.\nPolicijske snage su vođene nedostatkom poverenja između onih za i protiv nezavisnosti, naveli su pripadnici državne policije. neki od katalonskih policajaca su stajali između državne policije i onih koji su pokušavali da glasaju tokom zabranjenog referenduma.\n"Uzimajući u obzir da će biti povećanog okupljanja i protesta građana širom cele teritorije i da su to ljudi različitih uverenja, moramo imati u vidu da je naša odgovornost da garantujemo bezbednost svima i da pomognemo da se sve odigra bez incidenata", navedeno je u internom dokumentu koji prenosi Rojters.\nPućdemon i 12 članova njegovog kabineta neće više primati plate iz državnog budžeta i mogu biti optuženi za "uzurpiranje" tuđih funkcija, ako odbiju da se povuku.\nGlas za nezavisnost\nAktiviranje člana 155 Ustava znači uvođenje prinudne uprave nad Katalonijom, odnosno centralna vlast preuzima kontrolu nad katalonskom vladom, policijom, finansijama, državnim medijima i komunikacijama do održavanja izbora.\nU Madridu se u subotu popodne održao miting unionista, kojem je prisustvovalo nekoliko hiljada ljudi.\nVeliki broj kompanija napušta Kataloniju, koja čini petinu španskog budžeta.\nEvropski lideri su za sada odbacili referendum, strahujući da bi mogao da ima negativan uticaj na separatiste širom kontinenta.\nKatalonija je jedan od najnaprednijih regiona i ima veliki nivo autonomije. Međutim, nosi sa sobom teret istorijskih nepravdi, posebno pogoršanih tokom Frankove diktature od 1939. do 1975. godine, kada su njihova kultura i politika bile potisnute.\nNovi regionalni izbori biće održani 21. decembra, ali kako piše Rojters, nije sigurno da li će njihov ishod rešiti krizu zbog mogućeg povećanja pristalica nezavisnosti.\n* Više o događajima prethodnog dana pročitajte OVDE


U Zrenjaninu u planu energetska sanacija zgrada | Energetski portal Srbije\nZrenjaninci koji žive u zgradama kolektivnog stanovanja koje imaju visoku potrošnju energije uz pomoć Evropske banke za obnovu i razvoj i grada imaće mogućnost da zamene krovne pokrivače, stolariju ili fasadu i time značajno povećaju energetsku efikasnost objekata, uz finansiranje projekta na osnovu projektovanih ušteda u potrošnji, bez povećanja cene grejanja.\nOtplata investicije bi se vršila u određenom periodu kroz uplatu računa za grejanje, koji se ne bi uvećavali. Prioritet u realizaciji projekta imale bi zgrade sa potrošnjom od preko 130 kWh/m2 godišnje, jer se kod njih postižu najveće uštede.\n“Kod takvih zgrada ne bi trebalo da dođe do povećanja ukupnih izdataka stanara, a koristi od realizacije projekta bile bi višestruke, i za same vlasnike objekata i za grad – od sanacije, produženja veka trajanja objekata, smanjenja troškova održavanja zgrada i potrošnje energenata, povećanja vrednosti nekretnina, do vizuelnog efekta koji bi se dobio obnovom dotrajalih fasada – rečeno je na sastanku čelnih ljudi opštine i predstavnika EBRD-a.\nDrugi deo projekta Grada Zrenjanina i Evropske banke za obnovu i razvoj odnosi se na razmatranje mogućnosti implementacije solarno-termalnog postrojenja u sistem daljinskog grejanja u gradu, uz korišćenje različitih oblika obnovljive energije, solarne, biomase ili kroz neko hibridno rešenje, piše u saopštenju Grada Zrenjanina.


Održana konferencija: Energija promene – u susret većoj energetskoj efikasnosti u Srbiji - Centar za evropske integracije\nOdržana konferencija: Energija promene – u susret većoj energetskoj efikasnosti u Srbiji\nU okviru projekta "Energija promene - izazovi energetskoj efikasnosti u Srbiji", 15. decembra 2011. godine u Narodnoj skupštini Republike Srbije u Beogradu održana je jednodnevna konferencija: Energija promene – u susret većoj energetskoj efikasnosti u Srbiji.\nProjekat Energija promene - izazovi energetskoj efikasnosti u Srbiji, realizuje Centar za evropske integracije Beogradske otvorene škole u partnerstvu sa Fondacijom Fridirh Ebert, Narodnom skupštinom Republike Srbije, Pokrajinskim sekretarijatom za urbanizam, graditeljstvo i zaštitu životne sredine, Većem za životnu sredinu, održivi razvoj i saradnju sa udruženjima Grada Kragujevac i Opštinom Medijana Grada Niša.\nKoji su najveći izazovi za efikasno sprovođenje energetske politike u Srbiji? Da li Srbija koristi sve svoje potencijale za veću energetsku efikasnost i proizvodnju energije iz alternativnih izvora energije? Kakvi izazovi stoje na putu usklađivanja energetske politike u Srbiji sa propisima i standardima koje Evropska unija propisuje u ovoj oblasti i kakva je uloga lokalnih aktera u tom procesu?\nOdgovore na ova i brojna druga pitanja dali su učesnice konferencije u okviru dva panela:\nNovi trendovi u energetskoj politici – Primeri dobre prakse, na kome su govorili:\nJan Širer – Lokalna samouprava za održivost\nAleksandar Kovačević – Oksfordski institut za studije enrgetike\nAleksandar Macura, nezavisni konsultant\nKa novoj energetskoj politici u Republici Srbiji – izazovi i mogućnosti, na kome su govorili:\nSlobodna Petrović, Privredna komora Srbije\nMirko Popović, centar za evropske integracije Beogradske otvorene škole\nOlivera Vitorovic, Kancelarija za evropske integracije Vlade Republike Srbije\nKonferenciji su prisustvovali predstavnici ministarstava, lokalnih vlasti, poslovnog sektora i organizacija civilnog društva


Prema rečima Saše Maksimovića, predsednika opštinskog veća, danas se odlučivalo o izmeni poslovnika rada skupštine opštine kao i o formiranju anketnog odbora.\n„Sada će situacija na sednici skupštine biti kontrolisanija, kako ne bi došlo ponovo do onih konfuzija koje su pratile prethodne. Takođe smo usaglasili statute, planove i radno poslovanje Javnog preduzeća „Putevi“, nekadašnje „Direkcije“, JP “Komunalac“ i „Kompred“ iz Novog Miloševa iz prostog razloga što će ta tri preduzeća postati jedno za nekih 4-5 meseca u skladu sa zakonom“-rekao je Saša Maksimović.\nKako je istakao v.d direktora „Komunalac“ Vladimir Radišič, sada su im povereni novi poslovi, održavanje zelenila, groblja, kao i održavanje i naplaćivanje pijace i upravljanje pijacom u Kumanu. Takođe su rebalansom budžeta izmenjena sredstva JP “Komunalac“.\nMeđutim, najbitnija stvar je da je opštinsko veće nedavno usvojio predlog odluke o povećanju naknade za tek rođeno dete i to sa 15.000 na 20.000 dinara.


Cvijanović nastavlja posjetu Vašingtonu | Trebinje Danas\nCvijanović nastavlja posjetu Vašingtonu\n02.11.2021. u 07:50\nPredsjednica Republike Srpske Željka Cvijanović nastavlja posjetu Sjedinjenim Američkim Državama.\nJuče je u Pentagonu, razgovarala sa zamjenicom pomoćnika američkog sekretara za odbranu Lorom Kuper.\nPredsjednica Cvijanović naglasila je čvrstu opredijeljenost institucija Srpske očuvanju mira i stabilnosti i istakla da je Republika Srpska odlučna da brani Dejtonski sporazum i potpuno štiti svoje ustavne nadležnosti.\nNaglasila je da, kada je riječ o BiH, institucije Srpske očekuju izbalansiran pristup svih međunarodnih faktora.


Psihološki trikovi za manipulaciju: Daće vam sve što poželite i još će biti srećan zbog toga!\nOni su brižni, a nekad znaju previše da se vežu za osobu. Rakovi uvek rade nešto lepo za svog partnera i zato ne treba zaboraviti da im zahvalite i to više puta jer je partnerova sreća ujedno i njihova.\nNekada znaju da budu tašti, ali kad se o ljubavi radi, Lavovi su odani i posvećeni. Oni bi učinili sve za svog partnera i zato im uvek treba staviti do znanja koliko smo im odani, posvećeni i koliko im se divimo.\nAnalitične i praktične, Device ljubavi pristupaju logički. Device su vrlo iskrene i ne žele da povrede partnera, i zato im treba često reći da verujemo svim njihovim odlukama.\nRođeni sanjari su Vage i imaju sliku o ljubavi koja je idealistička. One će uvek pokušati sve učiniti savršenim, a iako je to nemoguće, njihov partner s njima treba da podeli svoja maštanja i snove, a to će im biti najveći kompliment.\nPremda Škorpije znaju da budu ljubomorne i sumnjičave, one su strastveni i odani partneri. Njima treba uvek pokazati ljubav, odanost i zainteresovanost kako nikada ne bi sumnjali, a to je ujedno i kompliment.\nStrelci su jako nezavisni i ne vole da se osećaju zarobljeno. Svom Strelcu treba da pokažete da ćete uvek dati prostor njegovoj snažnoj energiji i tako ćete mu najbolje udeliti kompliment.\nOvaj znak često zna da bude jako nezavisan i sumnjičav, pa zbog toga ne može da uđe u vezu. No, ako je u vezi to znači da mu je jako stalo do partnera, a partner stalno treba da mu čestita na uspesima – o čemu god se radilo.\nVodolije stalno dolaze s novim idejama i zamislima koje uzbuđeno dele s partnerom. Ako mislite Vodoliji da date kompliment, onda treba da ga ohrabrite u njegovim zamislima te da ga podržite.\nOvo je najosetljiviji i najemocionalniji znak u horoskopu te ga partner mora negovati poput nežnog cveta. Njihovi partneri će im najbolje dati kompliment tako da im uvek pruže ljubav što će plahovite Ribe učiniti srećnima.


NAJBOLJI RAD IZ FIZIKE LUKE KRSTIĆA IZ BEOGRADA – Aleksinac biz\nHome/Aleksinac, Društvo, Kultura, Najnovije vesti, Zabava/NAJBOLJI RAD IZ FIZIKE LUKE KRSTIĆA IZ BEOGRADA\nPobednik Luka Krstić , Foto Dušan Stevanović\nU Aleksincu je protklog vikenda održana VII Medjunarodna konferencija o nastavi fizike u srednjim školama , a ovogodišnji skup okupio je fizičare iz Srbije , Makedonije , Slovenije , Crne gore I Hrvatske .\nGoste je dočekao i Konferenciju otvorio predsednik opštine Aleksinac , Nenad Stanković. On je rekao da je lokalna samouprava sa zadovoljstvom stala uz inicijativu da se ovakav Medjunarodni skup fizičara , upravo , održava u Aleksincu i ova značjna manifestacija traje već 7 godina .\nPrisutne profesore , djake i ostale uvažene goste pozdravio je i načelnik Školske uprave u Nišu , Dragan Gejo koji je napomenuo da se ovaj skup ne održava slučajno u Aleksincu , gradu čije pojedine škole imaju i 150 godina dugu tradiciju .\nNakon 3 dana , takmičilo se 10 učeničkih radova , a za najbolji rad , Medjunarodni žiri izabrao je rad Krstić Luke iz Beograda , drugo mesto pripalo Dućić Anji iz Trebinja , dok je treće mesto pripalo Jovevov Viktoriji iz Velesa ( Makedonija ) .\nOvaj Medjunarodni skup u Aleksincu je odlično organizovan i zaslužuje sve pohvale , doći ću ponovo – rekla je Vera Zorova , predstavnik Društva fizičara Makedonije , inače kordinator Medjunarodnog kampa fizičara u Ohridu .\nNajveći teret oko organizacije ovog masovnog takmičenja podnela je Aleksinačka gimnazija u saradnji sa Poljoprivrednom školom Šumatovac i Tehničkom školom “ Stevan prota Dimitrijević “\nDeo kolektiva Aleksinačke gimnazije , Foto Dušan Stevanović\nBy Dušan Stevanović|Aleksinac, Društvo, Kultura, Najnovije vesti, Zabava|Коментари су искључени на NAJBOLJI RAD IZ FIZIKE LUKE KRSTIĆA IZ BEOGRADA


Januar 23, 2020 20:45\nVrednosti nacizma i fašizma ne smeju nikada da budu deo vrednosti bilo kojeg društva i treba se boriti protiv svake vrste jednostranosti i mržnje, jedinstvena je poruka sa obeležavanja 75. godišnjice oslobođenja koncentracionog logora Aušvic, preneo je predsednik Aleksandar Vučić.\nAleksandar Vučić, koji se ranije danas poklonio žrtvama Holokausta u Memorijalnom centru Jad Vašem u Jerusalimu, kaže da je imao čast da predstavlja Srbiju na važnom događaju obeležavanja ulaska Crvene armije u Aušvic i de fakto pobede nad fašizmom, kao i obeležavanja teških i užasnih godina Holokausta.\n"Mislim da ste svi vi, kao i mi u delegacijama, bili ponosni na ugled koji naša zemlja ima u Izraelu i na posebno poštovanje koje smo dobili od predsednika Izraela Rivlina i premijera Netanjahua", rekao je Vučić novinarima po završetku posete Jerusalimu.\nNapominje da je Srbija posebno poštovanje dobila i od izraelske javnosti i da su i obični ljudi, na primer, oficiri za vezu, novinari, bezbednjaci i svi drugi, videli vesti o zastavi sa Davidovom zvezdom koja je postavljena na zgradi Predsednistva Srbije.\nIstiče da se na ceremoniji govorilo o vrednostima i šta mora da se uradi i za šta da se bori u budućnosti.\n"Da vrednosti nacizma i fašizma ne budu nikada deo vrednosti bilo kojeg, ne samo našeg, već i bilo kojeg društva u našem okruženju. I da se borimo protiv svake vrste jednostranosti, mržnje i borbe protiv ljudi samo zato što drugačije misle ili mi mislimo da drugačije izledaju ili mislimo da su drugačiji od nas. Mislim da je to jedinstvo poruke koju smo danas mogli da vidimo, što je od ogromnog značaja za budućnost", rekao je Vučić.\n"Svako isticao neku svoju ulogu"\nPredsednik dodaje da je, sa druge strane, video i snažne poruke Izraela i SAD, kako je rekao, protiv jedne zemlje.\n"Nešto drugačije poruke drugih predsednika i insistiranje Putina da se ne zaboravi da je 27 milona Sovjeta stradalo, a Amerikanci da je dva miliona njih učestvovalo u borbi i oko 125.000 poginulo u Drugom svetskom ratu".\nVučić kaže da je svako isticao neku svoju ulogu.\n"Nemački predsednik Frank Valter Šatajnmajer govorio je kako se stidi i kako nikada neće prihvatiti da je bilo ko i bilo šta u ime Nemačke ispravno uradio protiv Jevreja ili bilo kog drugog naroda tokom Drugog svetskog rata", rekao je Vučić.\nPreneo je i da je tokom boravka u Jerusalimu imao mnogo važnih kontakata i dodao da je na kratko razgovarao i sa Pensom, kao i sa Putinom, dok je sa Makronom nešto duže razgovarao.\nDodao je da je i sa predsednikom Evropskog saveta Šarlom Mišelom ponovo danas razgovarao, kao i sa svim ljudima iz regiona.\n"Uskoro novi razgovori, odnosi sa Crnom Gorom ne smeju da budu loši"\nVučić je ponovio da su on i predsednik Crne Gore Milo Đukanović u razgovoru izneli različite argumente po pitanju Zakona o slobodi veroispovesti, ali da su se saglasili da treba da nastave da razgovaraju, jer odnosi dve zemlje nikada ne smeju da budu neprijateljski i loši.\nPredsednik je novinarima rekao da će se uskoro znati novi datum njegovog razgovora sa Đukanovićem, te da je njemu svejedno gde će se to i na koji način dogoditi.\nNapomenuo je i da ga brine popis stanovništva u Crnoj Gori 2021. godine, jer bi, ocenjuje, bila katastrofa ako bi se pokazalo da Srbi u toj zemlji nestaju.\n"Imali smo jedan veoma kompleksan i težak razgovor", rekao je Vučić.\n"Ono što je pozitivno je da smo se dobro razumeli i misilm da smo se dogovorili da nastavimo da razgovaramo, da dobro razumemo da odnosi Srbije i Crne Gore nikada ne smeju da budu neprijateljski i loši i da moramo zajednički, sa svim drugim akterima, u ovom slučaju SPC, da dođemo do nekakvih rešenja u budućnosti", rekao je Vučić.\n"Sa Grenelom o svemu, stav Srbije poznat"\nPredsednik je izjavio da je spreman da sutra razgovara o svemu sa specijalnim izaslanikom predsednika SAD Ričardom Grenelom, ali da je stav Srbije poznat.\nUpitan da komentariše Grenelovu izjavu da Priština mora da ukine takse, a da će od Beograda tražiti da zaustavi kampanju povlačenja priznanja, Vučić je rekao da do sada nije dobio taj predlog Grenela.\nDodao je da je srpski stav više nego korektan i da Srbija ima više mogućnosti da utiče na neke zemlje nego što ih imaju Albanci.\nIstakao je da će Srbiji, i kada bi sutra takse bile ukinute, biti potrebne godine da se vrati na to tržište i da u potpunosti zauzme onaj deo tržišta koji je nekada imala, uz ogromno vreme i dobit koje su izgubljene.


RTS :: Brnabić: Nastavljamo sa unapređenjem životne sredine, nema potrebe za hitnim merama\nDruštvo Brnabić: Nastavljamo sa unapređenjem životne sredine, nema potrebe za hitnim merama\nčetvrtak, 16. jan 2020, 14:38 -> 19:39\nPremijerka Ana Brnabić obišla je kontrolnu zgradu i postrojenje u fabrici za preradu otpadnih voda u Raški i poručila da vlada nastavlja sa projektima unapređenja i zaštite životne sredine. Stanje u vezi sa zagađenošću vazduha će se poboljšati kako se budu promenile meteorološke prilike, rekla je premijerka.\nAna Brnabić je izjavila da vlada sistemski planira projekte zaštite i unapređenja životne sredine, što pokazuje i projekat u Raški.\n"Jedan od fokusa jeste prečišćavanje otpadnih voda, kako bi sačuvali reke za generacije koje dolaze", rekla je premijerka.\nZahvalila je partnerima iz EU na finansiranju i navela da je sufinansiranje Srbije bilo 10 odsto u oblasti infrastrukturnih radova i 18 procenata u opremi.\nProjekat je vredan više od šest miliona evra i veoma je značajan za zaštitu životne sredine ne samo za taj grad već i za područje sliva Zapadne Morave.\nFinansiran je iz pretpristupnih fondova EU – IPA 2013. godine, navela je Brnabićeva.\nIzgradnja sličnih postrojenja trebalo bi da popravi trenutnu situaciju u kojoj se tek 10 odsto otpadnih voda prerađuje.\n"Najveći projekti su svakako priprema projektno-tehničke dokumentacije za postrojenje za prečišćavanje otpadnih voda u Nišu, što je 60 miliona evra, u Kragujevcu, gde je upravo završena studija izvodljivosti što je 55 miliona evra i u Čačku – 22 miliona evra. Najveći projekat je u Beogradu i tu završavamo pregovore o finasiranju", navela je premijerka.\nIgnjat Raketić, predsednik opštine Raška, smatra da je veoma blizu realizacija još dve fabrike otpadnih voda – na Kopaoniku i u Jošaničkoj banji.\nGoran Trivan, ministar za zaštitu životne sredine, istakao je da je Kopaonik jedna od najlepših tačaka u Srbiji i istovremeno jedna od najgorih tačaka kada je u pitanju životna sredina, i naročito otpadne vode.\n"Krajnje je vreme da i to rešimo. I u narednim mesecima i godinama ćemo investirati preko 10 miliona evra u ova dva sistema", rekao je Trivan.\nU Briselu se mnogo očekuje od programa Zeleni dogovor, koji treba da do 2050. eliminiše uticaj štetnih gasova na klimu.\n"U tom ambicioznom projektu želimo da Srbija i Zapadni Balkan budu uz nas i zato radimo na izradi svojevrsnog zelenog dogovora i za ovaj region. Kroz pristupanje Uniji, Srbija ima jedinstvenu priliku da se postigne taj zeleni cilj, koji će uticati na našu ekonomiju, proizvodnju, mobilnost i omogućiti bolji i zdraviji život", rekao je Sem Fabrici, šef delegacije EU u Srbiji.\n"Nema potrebe za hitnim merama"\nAna Brnabić je izjavila da nisu potrebne hitne mere zbog zagađenosti vazduha, navodeći da zagađenje nije veće nego prethodnih godina.\n"Kao što je navela Agencija za zaštitu životne sredine, zagađenje nije veće nego prethodnih godina. Jeste gore ovih dana u nekim gradovima zbog meteoroloških uslova, magle, zbog toga što nije bilo snega i nema košave", rekla je Brnabićeva novinarima.\nPremijerka je istakla da će se stanje poboljšati kako se budu promenile meteorološke prilike.\n"I svakako će se unapređivati kako budemo imali više ljudi priključenih na sisteme centralnog grejanja, sa rigoroznijom kontrolom tehničkih pregleda, sa više šuma, gasifikaciju...", rekla je premijerka.\nBrnabićeva je naglasila da niko ne beži od toga da se mora uraditi mnogo toga u oblasti zaštite životne sredine, jer decenijama ništa nije ulagano u to.\n"Menjali smo, ali 10 odsto je ostalo. Imamo još 15 odsto toplana na ugalj", primetila je Brnabić.\n"Dakle, ne postoje hitne mere, nema potrebe za hitnim merama", ponovila je predsednica Vlade.\n"Razumem da svi žele da budu super ministri i da izađu u susret nekim populističkim merama, ali nema potrebe za tim. Izađite i objasnite građanima o čemu se radi, šta radimo i šsta ćemo raditi", apelovala je Brnabićeva.\nNavela je da se sve mora gledati na godišnjem nivou koje su zemlje i gradovi najzagađeniji.\n"To što kaže sajt 'Airvisual' je poređenje 'babe i žabe'. Ne možete da poredite grad u zimskom i grad u letnjem period, uz to merne jedinice u Srbiji nisu iste kao negde drugde", primetila je Brnabićeva.\nUpitana da li se kasni sa novim merama, rekla je da se ne kasni, jer nadležni, kaže, nisu počeli da rade od jučerašnjeg sastanka radne gurpe, već se radi u kontinuitetu.\nBrnabićeva je navela da i lokalne samouprave mogu sa "svojom" privredom da vide da privreda ugradi filtere, gde bi možda mogla i država da pomogne subvencijama, te da bi, možda, bila potrebna bolja naplata naknade za zaštitu i unapređenje životne sredine od zagdajivača.


Opština Novi Bečej Otvoreni besplatni plastenici za mlade u Kumanu\nVi ste ovde: Aktuelno Otvoreni besplatni plastenici za mlade u Kumanu\nOTVORENI BESPLATNI PLASTENICI ZA MLADE U KUMANU\nIdeja projekta je bila da se kroz međusektorski pristup kreiraju uslovi za razvoj povrtarstva, a kako bi se doprinelo smanjenju nezaposlenosti u opštini Novi Bečej u skladu sa strateškim opredeljenjem lokalne samouprave – razvojem poljoprivrede. Implementacijom projektnih aktivnosti stvoreni su uslovi za razvoj povrtarstva kroz obezbeđenje povoljnih okolnosti za zapošljavanje mladih u plasteničkoj proizvodnji. Kombinacijom teorijskih i praktičnih edukacija u oblasti poljoprivrede cilj je osnaživanje i ohrabrivanje mladih, unapređivanje kompetencija i podsticanje njihovog ostanka u lokalnim zajednicama. Paralelno sa sprovođenjem edukacija, rađeno je na izgradnji 3 plastenika u naseljenom mestu Kumane, koje su „nastanili“ polaznici edukacija koji su izradili i razvili najbolji biznis plan. Dakle, 3 mlade osobe započeće plasteničku proizvodnju i očekuje se da će tokom mentornog perioda osnažiti u meri koja im obezbeđuje održivost.\nSuštinska svrha projekta je u pružanju novog koncepta edukacije i podrške, i promocija na primeru prvih stanara u inkubatoru, a da nakon perioda od 2 godine oni budu dovoljno samostalni da sami započnu biznis. U iste inkubatore tada će biti primljeni novi „stanari“, a ideja je da opština Novi Bečej u budućnosti postane jedna od vodećih vojvođanskih opština po proizvodnji povrća u plastenicima, te na taj način postane interesantna za potencijalne investitore u oblasti povrtarstva. Ovako osmišljen koncept direktno i indireknto može dovesti do zapošljavanja preko 50 mladih na teritoriji opštine.


Stravična nesreća kod Novog Pazara, jedna osoba poginula\nM. K. 17. septembra 2016. 14:42\nJedna osoba je poginula, a jedna teže povređena kada je automobil marke „ford eskort“ zbog neprilagođenje brzine izgubilo kontrolu nad vozilom i udarilo u stub javne rasvete, a zatim u parkirani kamion na ulazu u Novi Pazar.\nNesreća se dogodila jutros, a vatrogasci, pripadnici policije i hitne službe stigli su na lice mesta.\nVozač „forda“ je od siline udara preminuo na licu mesta, dok se drugom bore za život.\nKako javlja Tanjugov reporter, pripadnici vatrogasno-spasilačke jedinice morali su da seku automobil kako bi žrtvu i povređene izvukli iz njega.\nŠef odeljenja za analitiku i policijske evidencije novopazarske policije Izet Jusufović rekao je Tanjugu da je u teškoj saobraćajnoj nesreći jedno lice poginulo, a drugo teško povređeno te da je policija odmah izasala na lice mesta.\nPrema njegovim rečima, vozilo novopazarskih registarskih tablica zbog neprilagođenje brzine skrenulo sa puta i udarilo u stub od ulične rasvete, a zatim u desnu prednju stranu parkiranog kamiona.\nNačelnik hiruškog odeljenja novopazarskog zdravstvenog centra dr Kemal Brničanin rekao je Tanjugu da je „jedna osoba preminula na licu mesta, a druga je prebačena na odeljenje intenzivne nege i u toku je dijagnostika“.


Mehanizam na Gitarijadi! - Užice online\nMehanizam na Gitarijadi!\nfotografija: Atila Sabo / Pasaz.rs\n„Najmlađi“ užički bend, „Mehanizam“ nastupiće na ovogodišnjoj 53. Zaječarskoj gitarijadi gde će se sa deset bendova iz Srbije i regiona takmičiti za titulu najboljeg na jednom od naših najstarijih rock festivala. „Mehanizam“ je nastupom na predtakmičenju u Zrenjaninu 22. juna bio bolji i od niza scenski iskusnijih bendova iz Srbije i regiona svrstao se u red onih koji će imati priliku da još jednom pokažu i dokažu, nadamo se, kvalitet i na završnici Gitarijade od 27. do 29. juna. Osim Zrenjanina, predtakmičenja su održana i u Novom Sadu i Smederevu gde su izabrani bendovi koji će nastupiti u okviru takmičarskog programa Gitarijade, što je i suština ovog festivala.\nPut do predtakmičenja u Zrenjaninu ovaj užički bend, osnovan tokom godine, trasirao je sa samo dva prethodna nastupa i to na Moto skupu u Užicu i na „Maglenijadi“ u Požegi. Očito, vrsnim muzičarima koji čine „Mehanizam“ nije trebalo mnogo da ekspresno polože ispit za društvo najboljih, a dve autorske pesme koliko je trebalo da bi ispunili kriterijume za nastup na predtakmičenju, „kuvale“ su se duže od perioda koji formalno označava postojanje benda. Za pojedinačno iskusnu ekipu benda bila je rutina, sportskim rečnikom izraženo, da sklopi, pokazalo se i pobedničku „priču“ koju čini i muzika i tekst i aranžman.\nZa širu publiku možda zvuči kao filmska priča, a poznavaoci lokalne rock scene mogu posvedočiti da ovakav start „Mehanizma“ nije „woaw“ iznenađenje, jer iz naziva benda stoje scenski izvežbana četvorka koja se samo ujedinila oko jedne nove ideje koja čini bend: Ignjat Milićević, klavijatura i vokal, Miloš Milićević, gitara, Aleksandar Tomić, bas gitara i vokal, i Marko Radovanović, bubnjevi. Njihova imena iza koje stoji već dokazana muzička podloga, sasvim su dovoljan razlog za verovanje da će od „enigme“ eskpresnog uspeha na samom početku, „Mehanizam“ postati i jedna od poluga već zahuktale užičke rok scene koja se u ovom trenutku može pohvaliti zavidnim kvalitetom u okviru regiona i šire, ali i najbrojnijom u istorijskom pregledu užičkog rocka od nastanka do sada.\nM.Nikolić / Foto: Atila Sabo\nMilutin Uskoković, između Užica i Beograda\nPredstava „Kod Šejtana ili jedna dobra žena“


Pružajući besplatnu pravnu pomoć licima u riziku od apatridije, susreli smo se sa praksom postupajućih organa za koju smatramo da nije u skladu sa zakonom i ratifikovanim međunarodnim konvencijama. Ovim putem želimo da ukažemo na nepravilnosti koje smo uočili u postupcima koji se odnose na sticanje državljanstva Republike Srbije po osnovu rođenja na teritoriji Republike Srbije.\nImajući u vidu značaj člana 13 Zakona o državljanstvu Republike Srbije, koji reguliše sticanje državljanstva po osnovu rođenja i čiji je cilj sprečavanje nastanka apatrdije, želeli smo da ukažemo na nepravilnosti koje smo uočili u vezi sa primenom ove odredbe u praksi. Ovom odredbom se propisuje da se državljanstvo može steći i na osnovu rođenja na teritoriji Srbije, i to ako su oba roditelja nepoznata ili su nepoznatog državljanstva ili ako bi dete ostalo bez državljanstva. Međutim, sticanje državljanstva po osnovu rođenja u Srbiji znatno je otežano nepravilnom praksom postupajućih organa. Tako matičari u situacijama kada su ispunjeni uslovi za sticanje državljanstva po osnovu rođenja ne upisuju činjenicu državljanstva u matičnu knjigu rođenih, a zbog propusta matičara, deca moraju da vode dugotrajne postupke za sticanje državljanstva.\nRizik da ove osobe ostanu bez državljanstva dodatno pojačava drugi problem u vezi sa primenom člana 13 Zakona o državljanstvu Republike Srbije, a koji se odnosi na postupanje Ministarstva unutrašnjih poslov u postupcima za sticanje državljanstva. Naime, građanima starijim od 18 godina onemogućeno je utvrđivanje državljanstva po osnovu rođenja u Srbiji.\nOvakva praksa matičara i Ministarstva unutrašnjih poslova nije u skladu sa Zakonom o državljanstvu i Konvencijom o smanjenju broja lica bez državljanstva. Stoga smo Ministarstvu unutrašnjih poslova uputili apel da preduzme mere koje će otkloniti uočene nepravilnosti.\nPošto su ljudi koje pogađaju ovi problemi skoro isključivo pripadnici romske nacionalne manjine, koji se svrstavaju među građane koji su najviše izloženi diskriminaciji i socijalnoj isključenosti, da spadaju u najsiromašnije i najugroženije slojeve društva i da im problemi u vezi sa pristupom pravima na upis u matičnu knjigu rođenih i državljanstvo znatno pogoršavaju ionako težak položaj, smatramo da bi rešavanju ovih problema moralo da se pristupi bez odlaganja.\nPreuzmite dokument OVDE.\nOva aktivnost sprovedena je u okviru projekta “Suzbijanje apatridije među Romima na Zapadnom Balkanu” koji finansira Fondacija za otvoreno društvo kroz Evropsku mrežu za pitanja apatridije. Stavovi izrečeni u ovom dokumentu pripadaju isključivo autoru i ne predstavljaju nužno zvaničan stav donatora.


Ash Is Purest White  | FatHipster\nHomeAsh Is Purest White \nAsh Is Purest White, prošlogodišnji film aktuelnog kineskog hitmejkera Đie Žangkea, uprkos zanimljivoj premisi ne doseže kvalitativni nivo njegovih prethodnih uradaka, delom zbog želje autora da preskakanjem obradi vremenski period od nekih petnaestak godina.\nTo će se pokazati kao zamor materijala za gledaoce, a bogami i za kritiku, koja je mahom bila uz ovog autora prethodnih godina, i praštala mu maje narativne propuste.\nNaravno, jak vizuelni identitet koji je izgradio tokom godina dopušta Žangkeu određene honnšalancije, ali kada tematika bude u dorboj meri žrtvovana, onda se tu postavlja opravdano pitanje šta je autor hteo da nam kaže ili poruči?\nKineski, odnosno azijski autori, gaje neku skrivenu simpatiju prema kriminalnom miljeu, odnosno onom delu gde se kao čojstvo i junaštvo cene i poštuju, a nasilje kao neophodna moralna i etička mera društvenog ustrojstva stavlja na pijedestal civilizacijskih dostignuća.\nŽangke je bio uspešan tamo gde se s tim 'vrednostima' poigravao u prošlosti. Ukrštajući lažnu moralnost sa humorom i slabošću ljudskog karaktera, njegove drame su disale nekom istočnjačkom duhovnošću, ali Ash Is Purest White nema zabavnih elemenata, i sve vreme pliva u patosu ženskog požrtvovanja za muški rod.\nJunakinja filma prašta svom dečku (čoveku) krimosu neverstvo i izdaju, nakon što ga spašava javnog linča na ulici, i nakon odležanih nekoliko godina u zatvoru. E sad, nije problem žrtvovanje, nije problem posvećenje i ljubav, problem je moralni kontekst u koji nas stavlja autor, stavljajući nas u poziciju da osećamo empatiju za ljude s one strane zakona, čisto zbog činjenice da su i oni ljudi, grešni kao i svi ostali.\nDa bi se to izvuklo Žangkeu je potrebno bilo mnogo više vremena, jer fragmentarnost ovog puta nije uspela, ne samo zbog nedostatka kvalitetnije i temeljinije razrade likova i priče, već i zbog nemanje onih lajmotivičnih detalja, kao što su životna ironija i poigravanje sa sudbinom, koji su tako neophodni da poetskoj slici ne bi bio narušen kontekst i urušen prirodan tempo.\nAli, Žangke je igrao na neke druge emocije, i u toj igri se malo preigrao.


Beta 3. avgusta 2015. 07:40\nHiljade sportista oprostilo se rano jutros od Los Anđelesa u emotivnoj ceremoniji zatvaranja Specijalne olimpijade.\nPosle više od nedelju dana takmičenja, sportisti iz više od 160 zemalja okupili su se na terenu stadiona Memorijal koloseum i dobili su aplauze i pohvale za svoje učešće u ovoj sportskoj manifestaciji. Plakete od pojedinačnih nacionalnih delegacija iznete su na velikom crvenom tepihu.\nPolicija najvećeg grada Kalifornije zahvalila je sportistima zato što su ih „inspirisali i pokazali šta je prava snaga“.\n„Ove igre su promenile život mnogima i nadamo se da će ovo biti samo iskra koja će u svetu proširiti vatru entuzijazma, hrabrosti i prihvatanja i inkluzije svih ljudi sa intelektualnim nedostatkom“, rekao je Meklanahan.\nOsim učešća na takmičenjima, hiljade sportista posetilo je medicniski centar Univerziteta Južne Kalifornije u sklopu programa Igara „Zdravi sportisti“. Više od 500 ljudi, od kojih neki uopšte nisu mogli da čuju, dobili su slušne aparate. Više od 600 dobilo je nove naočare, a više od 4.000 dobilo je novu obuću.\nUhapšen Platini zbog istrage o dodeli SP Kataru\nNejmar se vraća u Barselonu? Počeli pregovori…\nNesta trener Frozinonea\nZvezda sa navijačima proslavila titulu na Malom Kalemgdanu\nCELA JUGOSLAVIJA na Evropskom prvenstvu, BiH za istoriju (video)\nSrpski fudbaleri poraženi na početku Evropskog prvenstva za mlade\nKK Partizan ulaže žalbu zbog Beronovog koša


EBRD: Zemlje u tranziciji napreduju, gradjani to ne vide uvek\nBeta\t 3. novembra 2016. 14:45\nOd početka tranzicije države regiona u kome je angažovan EBRD, uključujući Srbiju i druge zemlje Zapadnog Balkana, napredovale su u približavanju razvijenim ekonomijama po prihodima, životnom standardu i smanjenju siromaštva ali to ljudi ne vide baš uvek.\nKako se navodi u danas objavljenom izveštaju Evropske banke za obnovu i razvoj, samo manjina ljudi u post-komunističkim zemljama zaista je osetila rast prosečnih prihoda u svojoj zemlji a u nekim zemljama je situacija sa raspodelom prihoda danas gora nego što je bila 1989.\nIako nejednakost u prihodima u regionu ostaje “umerena” po medjunarodnim standardima, bogatstvo je u zemljama u tranziciji još više koncentrisano medju bogatašima nego u uporedivim ekonomijama u svetu.\nPored toga, ljudi u tranzicionim zemljama u većini dele mišljenje da je nivo nejednakosti visok i da raste, upozorava se u izveštaju EBRD “Tranzicija za sve: Jednake mogućnosti u nejednakom svetu”.\nTranzicija s planske na tržišnu ekonomiju nije bila glatka, posebno na početku. Koliko je socijalna, politička i svaka druga cena tih reformi bila velika, najbolje pokazuje podatak da su ljudi rodjeni na početku tranzicije u proseku za oko centimetar niži od onih rodjenih neposredno pre ili posle tog perioda.\nIzveštaj o tranziciji EBRD za 2016-17. prvi je koji se isključivo odnosi na nejednakost i ekonomsku inkluziju i fokusiran je na ključne aspekte inkluzivnog rasta – raspodelu prihoda, uticaj tranzicije na blagostanje i sreću ljudi, jednakost mogućnosti i finansijsku uključenost.\nNovo istraživanje pokazalo je da je konačno zatvoren “jaz tranzicione sreće” i da gradjani bivših komunističkih zemalja sada osećaju isti stepen zadovoljstva životom kao oni u drugim zemljama.\nKada je reč o nejednakim mogućnostima koje sprečavaju ljude da najbolje iskoriste svoje veštine ili realizuju svoje preduzetničke ideje, i dalje je veća nego u zemljama zapadne Evrope, poput Nemačke.\nManjak mogućnosti može negativno da deluje na ekonomski rast na dugi rok i za posledicu ima konstantno veliku nejednakost u prihodima i bogatstvu. Takodje može da doprinese gubitku poverenja u ključne institucije.\nKako se navodi, ekonomske politike mogu da imaju značajnu ulogu u ujednačavanju mogućnosti, na primer, unapredjenjem pristupa visokom obrazovanju, boljim povezivanjem srednjeg obrazovanja i zaspošljavanja, unapredjenjem infrastrukturnih veza.\nU izveštaju se navodi i da inkluzivan finansijski sistem može da smanji nejednakost, kako u mogućnostima, tako i u prihodima.\nIako je Izveštaj o tranziciji fokusiran na distribuciju u procesu tranzicije, to ne znači, kako se ističe, da EBRD veruje da inkluzija može da bude zamena za rast.\n“Uspešna tržišna ekonomija mora da ima oba. Bez inkluzije, reforme orijentisane na rast nisu politički održive. Bez rasta, pak, politika inkluzije liči na podelu kolača, a ne njegovo uvećavanje i zato za posledicu ima konflikt”, istakao je vodeći ekonomista EBRD Sergej Gurijev.\nAnalize u Izveštaju oslanjaju se na treću rundu istraživanja Život u tranziciji koje su EBRD i Svetska banka sproveli u 34 zemlje krajem 2015. i u prvoj polovini 2016. Istraživanje je obuhvatilo više od 51.000 domaćinstava.


Подсјећања на раније „српско јединство“ и састанак са патријархом Иринејом новембра 2015. године - Небојша Вукановић инфо – Требиње\nPodsjećanja na ranije „srpsko jedinstvo“ i sastanak sa patrijarhom Irinejom novembra 2015. godine\nDomaća politička scena je tako dinamična, događaji se smjenjuju munjevitom brzinom kao na traci, da se nekako brzo i lako zaboravljaju i neki važni sastanci i krupni događaji. Danima je u žiži domaće javnosti dolazak patrijarha Porfirija u Doboj i sastanak sa predsjednicima parlamentatnih stranaka, te uporni pozivi vlasti na nekakvo „srpsko jedinstvo“.\nSve umnogome podsjeća na novembar 2015. godine kada je u Bijeljini održan sastanak tadašnjih lidera vlasti i opozicije sa patrijarhom Irinejom i vladikama Srpske pravoslavne crkve u Bijeljini.\nDodik je i tada bio u krizi i veoma uplašen jer je opozicija u Savjetu ministara BiH postavila svoje kadrove u resor bezbjednosti, Dragana Mektića za ministra bezbjednosti i Pericu Stanića za direktora SIPE, počela je istraga oko kupovine vile Milorada Dodika na Dedinju, pranju i prebacivanju para, koje je opstruisalo tužilaštvo i pravosuđe. Bojeći se da bi mogao biti uhapšen i pozvan na odgovornost, te da brojne afere dobiju sudski epilog, Dodik je bio zategao atmosferu do usijanja, prijetio da neće dozvoliti SIPI da djeluje na prostoru Republike Srpske jer će ih blokirati MUP Srpske, a potom je u Bijeljinu došao patrijarh Irinej, vjerovatno na nagovor Dodika da razgovara sa predstavnicima vlasti i opozicije kako bi se spustile tenzije.\nDodik je i tada uporno govorio i ponavljao priču o srpskom jedinstvu jer je navodno ugrožena Republika Srpska i srpstvo, a sastanak sa patrijarhom i vladikama u Vladičanskom dvoru u Bijeljini završen je dogovorom da vlast i opozicija treba da zakopaju ratne sjekire, otvore neku vrstu dijaloga i prestanu sa međusobnim optužbama i napadima.\nPrimirje je trajalo kratko, a prekršio ga je Dodik čim je vidio da je za njega prošla opasnost, čim je „ispeglao“ odnose sa Vučićem, i ponovo se svom silinom okomio na političke protivnike zloupotrebom medija i javnih resursa optužujući lažno opoziciju da su izdajnici, poturice, probosanci, bakirovci.\nPred Lokalne izbore 2016. godine ponovo je iskoristio presudu Ustavnog suda BiH, referendum i sastanak kod Vučića i Nikolića u Beogradu da namami opoziciju u zamku zvanu „srpsko jedinstvo“ a skupa cijena plaćena je na lokalnim izborima, gdje je opozicija potučena do nogu.\nNe vjeruj Dodiku, SNSD-ovcima i Danajcima ni kada ti darove nose. Dodik je i sada uplašen, vjerovatno najviše padom rejtinga, šupljom kasom, dolaskom Šmita i mogućom smjenom Gordane Tadić, slično kao 2015. godine kad je izgubio vlast u Savjetu ministara BiH, i jasno je da želi kupiti vrijeme dok se ne pregrupiše i ponovo pokuša popraviti rejting na lažnom nacionalizmu i podizanju tenzija.\nZbog toga sa režimom treba prekinuti bilo kakav odnos i saradnju, ne upadati u zamku zvanu „srpsko jedinstvo“ jer iskustvo treba da nauči opoziciju da će lažno „jedinstvo“ trajati dok makijavelista Dodik ne vidi da je prošla kriza i opasnost, i da će iskoristiti prvu priliku da ponovo zabije nož u srce političkim protivnicima.\nPreobraženje, slava grada Trebinja


► Čadež u dvodnevnoj poseti UAE\n23.03.2019 Abu Dabi\nSrpska državno-privredna delegacija putuje u UAE na poziv Privredne komore Dubaija radi učešća u programu "Zemlja u fokusu". Izborom za "zemlju u fokusu" Srbija bi dobila priliku da, već ove godine, organizacijom niza događaja i susreta, prezentuje svoju ekonomiju i pojedinačne kompanije potencijalnim partnerima i investitorima.\nSrbija će se sledeće godine predstaviti na Svetskoj izložbi EXPO Dubai 2020 čiji je slogan "Connecting Minds, Creating the Future" (Povezivanje umova, stvaranje budućnosti).\nPrvog dana posete UAE, Čadež će se sastati sa predsednikom Privredne komore Dubaija Hamadom Mubarakom Buamimom, ;gde će na poslovnom skupu, pred oko trideset emiratskih kompanija, govoriti o uslovima poslovanja u Srbiji i održati prezentaciju o potencijalu srpskog IT sektora i digitalizaciji domaće privrede.\nRazgovaraće i sa ministrom za klimatske promene i zaštitu životne sredine UAE Tanijem Ahmedom al Zejoudijem o zajedničkim projektima u oblasti ekologije i obnovljivih izvora energije.\nU ponedeljak 25. marta, predsednik PKS će u Abu Dabiju imati sastanke sa guvernerom Centralne banke i direktorom Investicionog fonda Emirata Mubarakom Rašidom Hamisom al Mansurijem, i generalnim direktorom Privredne komore Abu Dabija Mohamedom Helal al Muhairijem.\nPlanirana je i poseta "Mubadali" i razgovor sa Halidom Abdulom al Kubaisijem, ;direktorom Sektora za aeronautiku i obnovljivu energiju i IT te kompanije, koja u Srbiji realizuje projekat vetroparka Čibuk 1.\nkako je istakla PKS, mogućnosti za unapređenje privredne saradnje Srbije i UAE postoje u svim sektorima privređivanja - od agrobiznisa, energetike i ekologije, preko odbrambene i avio industrije, građevinarstva, saobraćaja, turizma i zdravstva do informacionih tehnologija.


Vučić: Sudija je promenio pravila, moramo da se prilagodimo\nPredsednik Srbije, Aleksandar Vučić, rekao je nakon radne oproštajne večere kod Federice Mogherini, da put prema EU ostaje strateški cilj Srbije, ali da mora prilagoditi taktiku jer je “sudija u sred igre odlučio da promeni pravila”.\nVučić je rekao da niko ne dovodi strateški put Srbije u pitanje. Rekao je da je sastanak bio dobar i otvoren.\nDodao je da je razgovarano o nivou odnosa sa EU kao i nivou odnosa između zemalja regiona.\n“Sretan sam jer lideri imaju više razumevanja da treba da se fokusiramo na nas same, govorimo otvorenije, održavamo mir i stabilnost,” rekao je Vučić.\n“Naravno da će biti situacija u kojima ćemo morati da idemo dva koraka napred a jedan i po nazad, ali za dve naredne godine postići ćemo važne promene koje će građanima pokazati da nisu napušteni,” rekao je on.\nDodao je da je većina učesnika bila razočarana odlukom EU Saveta u vezi sa odlaganjem početka pregovora sa Severnom Makedonijom i albanijom.\nVučić je istakao da će Srbija nastaviti sa ekonomskim reformama, napominjući da očekuje rast od 4% u trećem tromesečju; ali je i dodao da će Srbija nastaviti sa planom MMF i Svetske banke.\n“Reforme se uvode zbog nas i našeg naroda. To je strateški put i moramo se taktički prilagoditi jer je sudija odlučio da izmeni pravila u sred igre,” rekao je Vučić, dodajući da će Srbija sarađivati sa svima u svetu.\nNa kraju, Vučić je istakao da je na sastanku sa Jean-Claude Junckerom tražio da Sebija Bosna i Hercegovina i Severna Makedonija budu isključene iz kvota za čelik.\nOdlazećem predsedniku Evropske komisije, Vučić je poklonio 40 godina star vinjak iz Srbije./ibna


Nova lista zanimanja u skladu sa potrebama privrede : Inkluzija\nNova lista zanimanja u skladu sa potrebama privrede\nMinistar za rad, zapošljavanje, boračka i socijalna pitanja Zoran Đorđević 30. januara je izjavio da je to ministarstvo iniciralo izradu nove liste zanimanja jer su dinamične promene u svetu rada uslovile nestanak jednih i pojavu novih zanimanja.\nĐorđević je, na okruglom stolu „Jedinstveni kodeks šifara za unošenje i šifriranje podataka u evidencijama u oblasti rada“, naveo da je Ministarstvo za rad, zajedno sa Ministarstvom prosvete i drugim organizacijama i institucijama, obrazovalo Radnu grupu koja je intenzivno radila na popisu zanimanja u Srbiji, prateći potrebe privrede i tržišta rada.\nOn je podsetio na to da je na predlog Ministarstva za rad, Vlada Srbije usvojila 17. jula prošle godine Odluku o Jedinstvenom kodeksu šifara za unošenje i šifriranje podataka u evidencijama u oblasti rada, čiji sastavni deo su dva nova šifarnika – Šifarnik zanimanja i Šifarnik nivoa kvalifikacija.\nPrema njegovim rečima, sastavni deo ove odluke čine i Šifarnik država usklađen sa Međunarodnim šifarnikom država, ažurirani Šifarnik opština u Srbiji, kao i Šifarnik naselja u Srbiji.\nMinistar je ukazao na to da je do skoro u upotrebi bila lista zanimanja iz 1990. godine, koja je u najvećem delu prevaziđena zbog dinamičnih promena u svetu rada, a koje su uslovile nestanak jednih i pojavu novih zanimanja.\nOblast informaciono-komunikacionih tehnologija doživela je veliku ekspanziju u poslednjih 30 godina, što je praćeno pojavom čitavog niza novih zanimanja, koja su našla svoje mesto u novom šifarniku, objasnio je Đorđević.\nOn je rekao i da će uvođenje novih zanimanja obezbediti vidljivost zapošljavanja, a time i povećanje kvaliteta podataka o celokupnoj ponudi i potražnji za zanimanjima u Srbiji.\nPrema njegovim rečima, uvođenje novih zanimanja od izuzetne je važnosti kako za obrazovni sistem, tako i za utvrđivanje mera politike zapošljavanja i drugih programa i mera usmerenih na razvoj privrede i društva u celini.\nNovi šifarnici, a posebno šifarnici zanimanja i nivoa kvalifikacija, predstavljaju veliku promenu sa stanovišta poslodavaca, a imajući to u vidu, Ministarstvo je, u saradnji sa Nacionalnom službom za zapošljavanje i Privrednom komorom Srbije, uz podršku Nemačke organizacije za međunarodnu saradnju (GIZ), sprovelo niz aktivnosti koje imaju za cilj da se olakša njihova primena, rekao je ministar.\nĐorđević je istakao da je pripremljen Priručnik za primenu Jedinstvenog kodeksa šifara za unošenje i šifriranje podataka u evidencijama u oblasti rada, koji se nalazi na sajtu Ministarstva.\nOn je naveo i da je održano ukupno deset informativnih sesija sa poslodavcima i drugim korisnicima u osam gradova, a u toku je i priprema veb stranice na kojoj će moći da se vrši pretraživanje šifarnika, a korisnici će moći da dobiju odgovore na postavljena pitanja u vezi sa primenom šifarnika.\nMinistar je objasnio da će novi šifarnik zanimanja biti deo Nacionalne standardne klasifikacije zanimanja, za čije dalje uspostavljanje resorno ministarstvo planira da izradi metodologiju za opise pojedinačnih zanimanja.\nMinistarstvo će, kako je istakao, raditi i na definisanju institucionalnog okvira i nadležnosti za uspostavljanje, održavanje i unapređenje Nacionalne standardne klasifikacije zanimanja u okviru Zakona o zapošljavanju i osiguranju za slučaj nezaposlenosti.\nPored Đorđevića u uvodnom delu govorili su i rukovoditeljka Centra za edukaciju i dualno obrazovanje Mirjana Kovačević, pomoćnica ministra nauke i prosvete za dualno i preduzetničko obrazovanje i vaspitanje Gabrijela Grujić Garić i direktor Nacionalne službe za zapošljavanje Zoran Martinović.


PROJEKAT „OBRAZOVNI KRUG – KULTURNA BAŠTINA “ , BILINGVALNA RIZNICA ĐAČKIH RADOVA - Kros RTS\nHome Obrazovni Krug PROJEKAT „OBRAZOVNI KRUG – KULTURNA BAŠTINA “ , BILINGVALNA RIZNICA ĐAČKIH RADOVA\nPROJEKAT „OBRAZOVNI KRUG – KULTURNA BAŠTINA “ , BILINGVALNA RIZNICA ĐAČKIH RADOVA\non: 10 juna, 2019\nU drugoj godini realizacije proširenog „Obrazovnog kruga“ sa temom istraživanja i dvojezičnog predstavljanja kulturne baštine, učestvovalo je 129 učenika osnovnoškolskog uzrasta i jedna grupa srednjoškolaca. Đake je iz Srbije, Italije i Francuske vodilo 12 nastavnika.\nRiznica materijalne i nematerijalne kulturne baštine predstavljena je nizom zajedničkih časova. Susretima je prethodio vršnjački rad učenika, koji su kroz film, fotografiju i bilingvalnu reč preneli autentične utiske iz srpske i francuske prestonice, iz francuskih gradova Nožan sir Marn, Etip i Miluz, iz italijanskog grada Tori di Kvartezolo, a Srbija se još predstavila starinama Sombora, znamenitostima Zaječara, velelepnim građevinama i drevnim duhom Novog Pazara.\nInteresantno je da su prošle godine đaci iz dopunske škole pravili prezentacije o Srbiji na srpskom jeziku, a đaci iz Srbije o Francuskoj na francuskom jeziku. Sada su zamenili uloge i način istraživanja. Svako od njih posećuje znamenitost grada u kome živi i dvojezično izveštava o njemu.\nLep prizor je videti toliko učenika okupljenih u dve zemlje oko računara, a još lepši je osećaj probudila činjenica da su svi – i oni koji ne vole gramatiku i uobičajeni tok časa – zainteresovani.\nGradovi su se povezali u svesti učenika kroz slike kulturno-istorijskih znamenitosti, govorilo se na oba jezika, čuo se pravilan izgovor, a časovi su zapamćeni po radosti i komentarima da je bilo „baš interesantno“.\n„Kombinujući audio, vizuelni i pisani materijal, učenici su pokazali timski duh i smisao za informacione tehnologije“, primetila je Dragana Vučković, profesorka francuskog i realizator projekta iz Poljoprivredno-veterinarske škole u Svilajncu. Redovnost dolazaka na nastavu i posećenost časova, uz odgovornost i blagovremenu izradu istraživačkih radova, jedan je od pokazatelja nivoa učeničke motivacije i uspešnosti samog projekta.\n„Bogatstvo i raznolikost kulturnih dobara predstavljenih kroz radove probudili su izuzetno zanimanje za ovakav oblik prenošenja znanja i način učenja“, zabeležila je Biljana Štrbac, profesorka francuskog jezika i realizator projekta, dok je Snežana Miletić, koja je vodila đake iz istočne Francuske primetila da su „učili jedni o drugima, ali i jedni od drugih“.\nEkipe učenika iz sve tri zemlje, koje čine pobednici krosa i učesnici projekta, nagrađene su devetodnevnim boravkom u Kampu Krosa RTS-a „Sombor 2019”, od 28. juna do 6. jula, . gde će kroz upoznavanje, učestvovanje u obrazovnim i sportskim radionicama uradili i završnu evaluaciju celog projekta.\n„Država zdušno podržava Kros RTS-a, i sve njegove obrazovne i sportske segmente, a raduje i svekolika podrška Fakulteta pedagoških nauka-Jagodina, Pedagoškog fakulteta-Sombor, Matematičke i Sportske gimnazije“, zaključio je u Novom Pazaru, na jednoj od brojnih prezentacija „Obrazovnog kruga – Kulturna baština“, inicijator i vođa Projekta Stevan Kovačević.\nSvi multimedijalni izveštaji sa đačkim istraživačkim radovima dostupni su na zvaničnoj stranici Krosa RTS-a: krosrts.rs, a u kampu u Somboru će biti predstavljen i štampani Zbornik radova.\nAutor projekta je dr Gordana Stepić, koautor i koordinator programa projekta Blaženka Trivunčić, profesorka srpskog jezika u Pariskom regionu, a projektne aktivnosti u Italiji vodila je Ivana Marjanović, profesor razredne nastave.\nProjekat „Obrazovni krug” nastao je inicijativom Krosa RTS-a i Saveza atletskih talenata Srbije, a prošireni „Obrazovni krug – Kulturna baština” podržavaju Ministarstvo prosvete, nauke i tehnološkog razvoja, Ministarstvo kulture i informisanja, Ministarstvo spoljnih poslova – Uprava za saradnju s dijasporom i Srbima u regionu, Francuski institut u Beogradu, Matematički institut SANU i Sportski savez Srbije.\nSvekoliku podršku „Obrazovnom krugu – Kulturna baština“ još su pružili: gradonačelnici Sombora, Novog Pazara i Zaječara – Dušanka Golubović, Nihat Biševac i Boško Ničić, Zoran Radosavljević, direktor Poljoprivredno-veterinarske škole Svilajnac i Udruženje građana „Dečja radost“ iz Zaječara.


05/12/2016 - Ozonpress :: internet portal\n//5 decembra, 2016\nMada se ne mogu svrstati u red reprezentativnih speleoloških objekata, područje Ovčarsko-kablarske klisure odlikuje nekoliko pećina, potkapina i jama. Osim njih, serija malih slapova i bigrenih basenčića, kao i manja bigrena terasa sa relativno visokim terasnim odsekom, duž...\nProglašenjem najboljih u minuloj takmičarskoj sezoni i dodelom priznanja u Kruševcu je u nedelju 4. decembra stavljena tačka na Moto šampionat Srbije. Čačanski moto kros vozači, članovi MK Tanasko Rajić i Termorad AMSK Čačak i takmičari MC Mančula koji su se takmičili u okviru...\nCrveni krst Čačak danas sa ponosom ističe da ima preko stotinu volontera, sa prosečnim, dnevnim angažovanjem četiri sata, dnevno svih 365 dana u godini (dobrovoljnog, nenagrađenog i pravilno usmerenog rada). VOLONTERI SU NAŠA SNAGA, NAŠA MOĆ – MOĆ HUMANOSTI !!! POMAGALI SU I...\nPostavlja se dekorativna rasveta\nU Čačku je u toku postavljanje svetleće novogodišnje dekorativne rasvete. Kao i prošle, tako i ove godine za kupovinu nove praznične dekoracije nije izdvojen novac u budžetu JP Gradac pa će se postaviti isti elementi koji su krasili grad i prošle godine. Tako će narednih dana...\nPrva nesreća na auto-putu Preljina Ljig\nNa deonici autoputa kod Gornjeg Milanovca danas se dogodila saobraćajna nezgoda kada je kombi sleteo sa puta, probio zaštitnu ogradu i prevrnuo se na pristupnom putu u blizini jedne porodične kuće, a povređenih nije bilo, rečeno je u čačanskoj policiji. Ta saobraćajna nezgoda je...\nRekonstrukcija ulice dr Dragiše Mišovića najavljuje se već nekoliko godina, ali radovi nikako da počnu. Kako je ranije bilo najavljeno, radiće se rekonstrukcija ulice od Lukoil pumpe do mosta u Atenici. Direktor JP Gradac Dragan Vukajlović je prilikom poslednjeg gostovanja na TV...\nDomaći film premijerno pred Čačanima\nOve sedmice u čačanskom Domu kulture biće prikazana tri filma. Od večeras pa do srede, Čačani će moći premijerno da pogledaju domaći film Stado, sa projekcijama u 18 i 20 časova. STADO Srbija, 2016, 99 min “Stado” je urnebesna satirična komedija o životu iza kamere. Često veća...\nGrađanima koji su zakazali pregled kod nekog od lekara specijalista bolje bi bilo ubuduće da se tamo pojave, jer bi po novoj odluci novi termin mogli da dobiju tek za godinu dana. Naime, ako dva puta ne dođu na zakazani termin, a prethodno ne otkažu pregled ili ne opravdaju...


Dan online - Politika: Djecu ne zloupotrebljavajte - 2016-09-14\nPolitika OMBUDSMAN ŠUĆKO BAKOVIĆ UPOZORIO POLITIČKE SUBJEKTE\nZaštitnik ljudskih prava i sloboda Šućko Baković apelovao je na sve aktere na političkoj sceni da ne koriste djecu u svrhu političke promocije, kako za vrijeme, tako i van trajanja izborne kampanje. Poziva da se svi politički subjekti suzdrže od govora mržnje i upotrebe sadržaja koji se negativno odražavaju na djecu.\nPovodom pojavljivanje djece u propagandnim materijalima različitih političkih stranaka i učešća djece na političkim skupovima, zaštitnik ukazuje da je takva praksa u suprotnosti sa UN Konvencijom o pravima djeteta i nacionalnim propisima.\n– Iako upotreba djeteta u svrhu marketinga može skrenuti pažnju, izazivati saosjećanje i emociju javnosti, podsjećamo političke subjekte, medije i ukupnu javnost da je korišćenje djece za reklamiranje programa političkih partija i učešće djece u propagandnim aktivnostima neprimjereno. Na taj način se krše prava djece, čija zaštita treba da bude primarni cilj i prioritet svakog odgovornog čovjeka – saopšteno je iz institucije ombdusmana.\nU promotivnom predizbornom spotu DPS-a pojavljuje se dječak kojem lider te partije Milo Đukanović nudi grožđe.\nIz institucije ombudsmana naglašavaju da nacionalni i međunarodni propisi obavezuju sve društvene subjekte da vode računa o zaštiti najboljeg interesa djeteta, zabrani zloupotrebe djeteta u bilo koje, pa i političke svrhe, i o zaštiti djeteta od svih štetnih sadržaja i materijala.\n– Političke partije imaju posebne kampanje putem društvenih mreža, koje su veoma popularan prostor za oglašavanje, ali često su i prostor za kršenje privatnosti djece, njihovo korišćenje u političke svrhe, širenje govora mržnje i slično. Samim tim što se političke kampanje vode putem interneta, kontrola neprimjerenih materijala je otežana i predstavlja sivu zonu pogodnu za kršenja garantovanih prava – ističe zaštitnik.\nApeluje da se političko djelovanje prilagodi demokratskim vrijednostima, kulturi dijaloga i nenasilnoj komunikaciji i da se mišljenja izražavaju na način kojim se ne ugrožava bilo čije i bilo koje zagarantovano pravo, fizička i psihička bezbjednost građana, a pogotovo prava djeteta. Poziva građane da ne podliježu dnevno-političkim nadgornjavanjima i na taj način daju doprinos očuvanju i izgradnji dijaloga i tolerancije u društvu, a nadležne organe da sva eventualna odstupanja od zakonom dozvoljenih ponašanja adekvatno i blagovremeno procesuiraju.V.R.


Đurđevićeva: Srbija je vojno i ekonomski okupirana (audio) - Sputnjik Srbija\n23:21 08 April 2020\n08:00 21.04.2016 (osveženo 14:22 21.04.2016) Preuzmite kraći link\n— Na ovim izborima se odlučuje o suverenitetu, da li će Srbija biti samostalna i slobodna ili protektorat NATO-a i kolonija Evropske unije. Odlučuje se o tome da li će Srbija definisati svoju spoljnu politiku ili nastaviti pogubno kretanje ka EU, zbog kog je izgubila atribute državnosti, pristajala na ucene, a mi se pribojavamo da će ih biti još. Odlučujemo o tome da li će se Srbija okrenuti svojim interesima ili će politiku uređivati po volji Brisela i Vašingtona.\nSrbija ide ka Evropskoj uniji, ali je okrenuta i ka Rusiji, da li može da se odrekne jedne od te dve strane, da li je to realno?\n— Jedino mi otvoreno građanima Srbije kažemo da je neutralnost neodrživa u budućnosti. U ovom trenutku mi poštujemo rezoluciju o neutralnosti koju je Skupština usvojila, ali moramo biti svesni promena geopolitičkih prilika, činjenice da se Rusija vratila na velika vrata, da je nezaobilazan faktor koji utiče na svetske prilike, ali i činjenice da NATO želi da Srbiju prisilno uvuče u svoje redove. Ne tako što će postati članica, već tako što će ući u Srbiju. To je već učinjeno zakonom o saradnji sa NATO-om, omogućeno je njihovim trupama da slobodno krstare srpskom teritorijom. Mi smo i tada tražili referendum, smatrali smo da građani treba da odluče o tome, posebno zbog činjenice da je više od 60 odsto njih za jačanje saradnje sa Rusijom.\nDa li ulazak u NATO, odnosno put u Evropsku uniju, znači i odricanje od Kosova i Metohije?\n— Poglavlje 35 je to potvrdilo. U njemu stoji da Srbija normalizuje odnose sa takozvanom državom Kosovo. Podsećam da i u Briselskom sporazumu, potpisanom pod pritiskom EU, stoji da nećemo sputavati takozvanu državu Kosovo na putu ka članstvu, niti će ona sputavati nas. Da bi neka zemlja postala član EU, mora da ima stolicu u UN, mi tu prepoznajemo nameru Unije da Kosovo pretvori u zaokruženu državu i da od Srbije zatraži da je prizna.\n— Glavni zadatak je formiranje vlade nacionalnog spasa. Nju ne treba da čine samo partijski ljudi, već stručnjaci, ljudi koji su lojalni ovoj državi, sa čistim biografijama. Imali smo samoproglašene eksperte sa stranih univerziteta, koji su građanima predstavljani kao mesije, a posle njih je Srbija opljačkana i opustošena. Prvi kriterijum za učešće u vladi mora biti lojalnost državi, da ministri nisu članovi nekih trilateralnih komisija ili međunarodnih organizacija koje su osvedočeni neprijatelji srpskog naroda, već da su posvećeni i predani građanima i interesima Srbije. Prvi zadatak vlade mora biti definisanje spoljne politike. Srbija je danas pod okupacijom, kako vojnom tako i ekonomskom.\nTvrdite da je na snazi pogrešan privredni koncept, kako izgleda vaš program i da li imate poseban program vezan za razvoj poljoprivrede?\n— Neoliberalni koncept u Srbiji za sobom ostavlja nezaštićeno tržište, veliki broj nezaposlenih, pljačkaške privatizacije, rasprodaju prirodnih i privrednih dobara, doveo je do gašenja sela. Neophodno je vratiti carine na uvoz robe iz EU, jer se pokazalo da srpski seljak u borbi sa robom iz uvoza ne može da opstane. Prva mera vlade mora biti formiranje državnog fonda za subvencionisanje i sufinansiranje sela, osnivanje razvojne banke koja će davati povoljne kredite poljoprivrednicima.\nČeste su Vaše kritike na račun države da se nedovoljno bavi Srbima u regionu, u Crnoj Gori i Hrvatskoj, nismo čuli Vaše mišljenje o regionalnom pomirenju, da li uopšte smatrate da postoji zajednički interes koji bi do njega mogao da dovede, s obzirom na položaj našeg naroda na kome insistirate?\n— Za pomirenje je neophodna obostrana volja. Koliko god Srbija ulagala napore da se održi mir, nije nailazila na istu želju sa druge strane. Hrvatska pojačava tenzije, pored toga što se izjasnila da neće dozvoliti da Srbija uđe u EU, na čemu smo im zahvalni, najveći problem su prava Srba u Hrvatskoj. Jedinstveni smo po tome što stalno pominjemo Republiku Srpsku Krajinu, mnogi su o njoj govorili i skupljali političke poene, a zaboravljaju ljude koji tamo žive, njihovi problemi su svima poznati. Država mora da pred međunarodnom zajednicom otvori ta pitanja, da se posebno ukaže da Hrvatska kao članica EU zabranjuje čak i upotrebu srpskog pisma. Često zaboravljamo i Srbe u Crnoj Gori, njihova prava su podjednako ugrožena, položaj im je isti kao Srbima na Kosovu.\nAko pređete cenzus i budete u prilici da birate, s kim biste u vladu?\n— Nadamo se dobrom rezultatu, vidimo da su ljudi dugo očekivali državotvornu, nacionalnu opciju koja će zastupati ideje o kojima sam govorila, bićemo iznenađenje, ostvarićemo rezultat koji će srpskom narodu doneti malu pobedu, da se konačno čuje srpski glas u Narodnoj skupštini, da joj vratimo smisao, da povratimo poverenje građana u tu instituciju. Tamo imamo jednoumlje, mnogi zakoni štetni po narod i državu su prošli, a poslanici ih nisu ni pročitali, podizali su ruke po partijskoj direktivi. Mi ćemo biti glas naroda.\npredizborna kampanja, parlamentarni izbori, program, Srpski sabor zavetnici, Milica Đurđević, EU, Hrvatska, Crna Gora, Srbija


FBI spreman za moguće nerede posle izbora - Sputnjik Srbija\nFBI spreman za moguće nerede posle izbora\n08:18 01.11.2020 Preuzmite kraći link\nAmerički Federalni istražni biro uspostavlja komandne centre širom SAD kako bi agenti bili spremni za slučaj da, posle predsedničkih izbora, izbije nasilje, piše Volstrit džurnal.\nFBI je potvrdio da će štab u Vašingtonu biti komandni centar u kojem će biti procenjivane opasnosti od eventualnih pretnji posle izbora.\nDodatne pripreme FBI usledile su posle procena američkih zvaničnika da bi, posle izbora, moglo doći do nereda ili uništavanja imovine zbog povišenih političkih tenzija i rasnih problema, prenosi RTS.\nPosebni centri će biti uspostavljeni širom SAD, kako bi agenti lakše mogli da prate razvoj događaja i komuniciraju sa lokalnim policijama.\nIako su takvi centri uspostavljani i tokom ranijih izbora, šef kancelarije FBI u Sijetlu Abas Golfri objašnjava da su ove godine „brige pristune zbog povišenih tenzija koje traju od leta“.\nTakođe, rekao je da su ranije policija i FBI bili zabrinuti zbog mogućnosti terorističkih napada tokom izbornog procesa, ali da je ove godine sva pažnja usmerena na lokalne grupe, koje bi mogle izazvati nerede.\nprotesti, neredi, izbori u Americi, Bela kuća


Zaštitnik gradjana: Srbija se odlučno protivi postojanju smrtne kazne - Teslavision\nZaštitnik gradjana Zoran Pašalić izjavio je danas, povodom 10. oktobra, Medjunarodnog dana borbe protiv smrtne kazne, da se Srbija “odlučno protivi” postojanju te vrste kazne, navodeći da je ona “apsolutno neprihvatljiv način kažnjavanja u pravnom sistemu jedne države”.\nPodsećajući da je smrtna kazna ukinuta u Srbiji 2002. godine a da je poslednji put izvršena 1992. godine, ombudsman je naveo da “ostaje odlučan u stavu da se ponovno uvodjenje smrtne kazne nikad ne dozvoli”.\n“Srbija, kao članica Saveta Evrope i kao država koja je ratifikovala Protokole 6 i 13 uz Evropsku konvenciju o ljudskim pravima koji za cilj imaju ukidanje smrtne kazne, odlučno se protivi njenom postojanju”, naveo je ombudsman a saopšteno iz njegovog kabineta.\nOn je dodao da se u Srbiji poslednjih godina u javnosti “povremeno pokrene pitanje potrebe vraćanja smrtne kazne, pogotovo kada se dese monstruozni zločini nad decom ili višestruka ubistva”.\n“Medjutim, moramo znati da i sam Ustav Srbije kaže da je ljudski život neprikosnoven”, naveo je Zaštitnik gradjana.\nPrevious : Đilas: Vučić mora da ode jer je od Srbije napravio nenormalnu zemlju\nNext : Jeremić: SZS bojkotuje današnje razgovore u Skupštini Srbije izmedju vlasti i opozicije\nJovanović (NS): Vlast proćerdala novac, a odgovornost za zagadjenje prebacuje na siromašne


Porast isporuke ruskog gasa Nemačkoj › Made-in-Germany.rs\nIsporuke ruske kompanije „Gasprom“ u zemlje van Zajednice Nezavisnih Država (ZND) povećane su u maju ove godine za 3,9 procenata, a u zemlje zapadne Evrope za 11 posto, u odnosu na isti mesec 2014. godine.\nU obraćanju novinarima, portparol kompanije Gasprom Sergej Kuprijanov je naveo da je najveći zabeleženi rast isporuka bio za Nemačku, prenosi agencija „Tas“.\nPrema podacima koje je izneo „Gaspromeksport“, isporuke kompanije u zemlje van ZND u maju prošle godine iznosile su 13,03 milijarde kubnih metara, a u istom mesecu ove godine isporučeno je 13,54 milijardi kubnih metara.\nNa konferenciji za medije Kuprijanov je takođe naglasio da su podaci izneti prošle sedmice na konferenciji Evropskog poslovnog kongresa o izvozu Gasproma u dalje inostranstvo u maju 2015. godine, sa rastom od pet posto, imali „preliminaran karakter i da su odgovarali podacima od sredine meseca“.\nOn je objasnio da isporuke tokom maja meseca u različite zemlje imaju različite karakteristike. Po njegovim rečima, u zapadnoj Evropi je registrovan značajan rast, dok je tražnja smanjena u centralnoj i istočnoj Evropi.\nOd MiG na 03/06/2015 / Energetika, Industrija, Investicije, Trgovina / Ostavite komentar


Butulija se vratio na teren, igra za Makabi – Sport – Dnevni sportski list\n26. октобра 2020. 7:18 AM\nNekadašnji igrač Partizana se vratio u Izrael gde će do kraja sezone braniti boje Makabija iz Tel Aviva\nBojan Butulija je ponovo u Izraelu. Odredište šampionski tim Makabija iz Tel Aviva. Nekadašnji levi bek Partizana se tako vratio u Svetu zemlju, gde je uz Rumuniju ostavio najdublji trag.\nBojan će se priključiti braniocu krune već u trećem kolu kvalifikacija za Ligu EHF, gde Makabi ukršta koplja sa Sankt Peterburgom.\nIskusni bek je doduše bio deo ovog tima u uvodu sezone, na kvalifikacionom turniru za Ligu šampiona protiv Brage i belgijskog Boholta, potom se prethodna dva meseca oporavljao od povrede ramena, ali je sada spreman da se sa timom iz Tel Aviva, baš kao i 2014. bori za novu titulu.\nNJegov povratak u tim je samo povećao koloniju Srba, budući da je od leta trener Dragan Đukić, a boje Makabija brane još Srđan Đorđević i Novak Bošković.\nButulija je najbolje partije u karijeri pružao kao član rumunskih Rešica sa kojima je osvojio tri Čelendž kupa i bio najbolji strelac, potom se otisnuo u Izrael gde je nosio dres Hapoela, potom i Makabija, a sa dosta uspeha nosio je i dres beogradskih crno-belih, a kratko vreme proveo je i u Libanu.


novosti Obeshrabrujuće istraživanje\nutorak, 01 Decembar 2015 15:00\nRuska sigurnosna kompanija Kaspersky Lab, objavila je da jedan od sedam informatičkih korisnika koristi samo jednu lozinku za sve svoje accounte, zbog čega postaje izloženiji hakerskim napadima i gubitku podataka.\nMeđutim, situacija nije obećavajuća, niti je rizik od gubitka podataka puno manji ni kada je riječ o onim korisnicima koji imaju nekoliko lozinki za više accounta, jer ni njihove lozinke nisu dovoljno jake.\nDavid Emm, glavni sigurnosni istražitelj Kasperky Laba, rekao je da mnogi ljudi nisu ni svjesni kolika im opasnost od gubitka podataka prijeti zbog nedovoljno jakih lozinki, uz sljedeću poruku: "Jaka lozinka koja je drugačija za svaki account važan je temeljni element zaštite vašeg digitalnog identiteta."\nPrema njihovim istraživanjima, 12 posto ljudi uopšte se ne potrudi da napravi dovoljno jake šifre za svoje accounte, koje bi u sebi sadržavale kombinacije velikih i malih slova uz neke simbole. Pored toga, Kaspersky tvrdi i da jedna od deset osoba koristi lozinke koje imaju manje od osam znakova.\nNokia Ozo VR kamera uskoro u prodaji po cijeni od 60.000 dolara


Preminuo navijač kome je pozlilo na utakmici Partizana\n► Preminuo navijač kome je pozlilo na utakmici Partizana\nJedan navijač Partizana umro je večeras pošto mu je pozlilo tokom utakmice protiv Bešiktaša u Beogradu, rečeno je novinarima u tom fudbalskom klubu.\nČoveku je pozlilo tokom prvog poluvremena na istočnoj tribini stadiona u Humskoj, posle čega mu je ukazana pomoć pored terena, a potom je prebačen u Urgentni centar.\nHitna pomoć je dva puta bezuspešno pokušala reanimaciju.\nNjegov identitet je još nepoznat, a Partizan je izjavio saučešće povodom smrti.\nPartizan i Bešiktaš igrali su 1:1 u prvoj utakmici baraža za Ligu Evropa, pred revanš koji će se sledećeg četvrtka igrati u Istanbulu.


U SAD-u je otvoreno skoro 500.000 pozicija u oblasti sajber bezbednosti\nPotrebni radnici: hiljade i hiljade ljudi zainteresovanih za karijeru u sajber bezbednosti.\nŠirom SAD-a postoji oko 465.000 otvorenih radnih mesta u sektoru sajber bezbednosti. Stručnjaci kažu da je sve veća potreba privatnih preduzeća i vladinih agencija za dodatnim osobljem otvorila veliku priliku za sve koji razmišljaju o poslu u toj oblasti, u kojoj trenutno nema dovoljno kvalifikovane radne snage, a potražnja će nastaviti da raste.\nPrema izveštaju analitičara informacione bezbednosti američkog Ministarstva za rad, poslovi u sektoru sajber bezbednosti spadaju u najbrže rastuće karijere u Americi. Ministarstvo predviđa da će radna mesta u sajber bezbednosti porasti 31 odsto do 2029. godine, sedam puta brže od nacionalnog prosečnog rasta radnih mesta koji iznosi svega 4 odsto.\nKako navodi Tim Herbert, iz organizacije CompTIA, američkog neprofitnog trgovinskog udruženja koje izdaje profesionalne sertifikate za IT industriju, problem stvara činjenica da mali procenat diplomaca računarskih nauka nastavlja karijeru u sajber bezbednosti, jer se nakon uglavnom odlučuju za poslove u razvoju softvera, veštačke inteligencije, robotike ili nauke o podacima. Prelazak na karijeru u sajber bezbednosti može biti jednostavan, dobijanjem sertifikata, ili pohađanjem kurseva koji bi mogli da otvore pristup zanimanjima poput inženjera mrežne bezbednosti ili analitičara odgovora na incidente. Međutim, deluje da sve to nije dovoljno da se zadovolji potražnja za kvalitetnom radnom snagom u ovom sektoru.\nTrilioni dolara gubitaka podcrtavaju potrebu za stručnjacima\nSajber napadi su pretnja preduzećima svih veličina i u svim industrijama. Sa porastom sajber kriminala za 600 odsto tokom pandemije, preduzeća su danas znatno ranjivija na finansijske i reputacione posledice hakerskih napada. Stoga kompanije daju sve veći prioritet razvoju i održavanju tima tehnologa i stručnjaka za sajber bezbednost koji razumeju kako počinioci misle.\nIstraživanje koje je sprovela kompanija za sajber bezbednost Varonis, sugeriše da većina kompanija ima nezaštićene podatke i loše prakse digitalne bezbednosti, što ih čini ranjivim na hakerske napade i potencijalne gubitke poverljivih podataka, o čemu svedoče i nedavni napadi na najveći američki naftovod i jednu od najvećih evropskih osiguravajućih kuća.\nKako navodi jedan od novijih izveštaja, globalni troškovi sajber kriminala rastu za 15 procenata na godišnjem nivou, a procenjuje se da će do 2025. godine sajber kriminal koštati preduzeća širom sveta 10,5 triliona dolara godišnje, što je više od trostrukog povećanja tokom jedne decenije. Ovo predstavlja najveći prenos ekonomskog bogatstva u istoriji — ukupni gubici od sajber kriminala od 6 triliona dolara u 2021. imaju vrednost treće najveće ekonomije na svetu, posle SAD-a i Kine.\nSprečavanje važnije od odgovora\nBurning Glass Technologies, firma za analitiku tržišta rada, kaže da su poslodavci spremni da plate više za radnike koji su sposobni da spreče napade pre nego što se oni dogode. Od ovih profesionalaca se očekuje da iz temelja izgrade bezbedan digitalni ekosistem.\nPo njihovim navodima, dve veštine koje najbrže rastu — sigurnost prilikom razvoja aplikacija i sigurnost u oblaku — uključuju proaktivnu izgradnju sigurnih sistema od samog početka, umesto da se fokusiraju da odgovore na napade. Ove veštine takođe predstavljaju ključnu infrastrukturu za modernu ekonomiju, pokrivajući aplikacije na pametnim telefonima i skladištenje u oblaku na koje se mnoga preduzeća oslanjaju. Predviđa se da će potražnja za ovim veštinama tokom narednih pet godina značajno porasti.\nIako su ovi poslovi visokotehnički, potražnja nije ograničena samo na IT sektor. Na primer, sve veći broj oglasa za posao advokata zahteva stručnost u zaštiti privatnosti podataka. A i poslovi koji uključuju korišćenje zdravstvenih podataka sada zahtevaju barem osnovno znanje digitalne sigurnosti. Ova potražnja stvara hibridne uloge koje spajaju veštine sajber sigurnosti u okviru postojećih zanimanja.\nPandemija je pokrenula globalni prelazak na rad od kuće i onlajn učenje, a sa tim je i sajber sigurnost postala sve kritičnija tema. Deluje da će ovaj sektor nastaviti da se razvija velikom brzinom. U Srbiji, na nekim od privatnih univerziteta koji su fleksibilniji na promene potreba tržišta već duži niz godina možete se podučavati iz nekolicine oblasti informacione bezbednosti, najčešće kroz programe specijalističkih i master studija. Posao stručnjaka za sajber bezbednost će, po svemu sudeći, biti dugo na listama najtraženijih zanimanja u IT sektoru, a oni koji se za to opredele mogu očekivati solidnu perspektivu.\nutorak, 25. Maj, 2021.


Selaković pozvao španske investitore da pojačaju prisustvo na srpskom tržištu\nVesti Autor:FoNet04. maj. 202112:421 komentar\nIzvor: Ministarstvo spoljnih poslova Srbije\nMinistar spoljnih poslova Nikola Selaković počeo je zvaničnu posetu Španiji sastancima u Kongresu poslanika, gde je imao susrete sa predsednicom Kongresa Marićel Batet, kao i sa predsednikom Odbora za spoljne poslove Pauom Mari-Kloseom i predsednicom Mešovitog odbora EU Suzanom Sumelso-Hordan, saopštilo je danas Ministarstvo.\nSelaković je konstatovao da su odnosi Srbije i Španije odlični i prijateljski, bez otvorenih pitanja, i da ih karakteriše obostrana podrška po pitanjima od vitalnih nacionalnih interesa za obe zemlje.\nNavodeći da je politička saradnja znatno bolja od ekonomske i da Srbija želi da intenzivira ekonomske odnose sa Španijom, Selaković je pozvao španske investitore da pojačaju prisustvo na srpskom tržištu.\nŠef srpske diplomatije naglasio je da punopravno članstvo u EU jeste strateški spoljnopolitički cilj Srbije, te da je Srbija zahvalna Španiji na podršci u procesu evrointegracija.\nSelaković je istakao da Srbija izuzetno ceni principijelnu poziciju i podršku Španije teritorijalnom integritetu i suverenitetu Srbije, kao i u međunarodnim organizacijama.\nBeograd je posvećen dijalogu sa Prištinom i mirnom rešavanju pitanja Kosova i Metohije, rekao je Selaković i naglasio da Priština punih osam godina ne ispunjava svoju jedinu obavezu – formiranje Zajednice srpskih opština.\nZa Srbiju je, prema njegovim rečima, od ključnog interesa očuvanje stabilnosti u regionu i orijentacija regiona ka intenzivnijoj saradnji, a sa tim ciljem je pokrenuta i inicijativa „mini Šengen.\nIzrazivši zadovoljstvo što je u Skupštini Srbije formirana Grupa prijateljstva sa Španijom, koja broji 89 članova, Selaković je istakao da je to značajan podstrek kako parlamentarnoj, tako i sveukupnoj saradnji, zbog čega se Srbija nada i da će u parlamentu Španije biti formirana Grupa prijateljstva sa Srbijom.\nTepić: Prvi svedok protiv Palme pozvan na saslušanje u Jagodinu\nKurir povukao naslovnu o Šapićevim funkcijama, za N1 navode: Nismo imali potvrdu\n"Ofanziva" na oazu prirode na obali Dunava u Beogradu, svi žmure osim meštana\n08. maj. 2021 83\nVučić: Punopravno članstvo u EU, uz kompromis o Kosovu, način da ostvarimo cilj\nKipar "se otvara" 10. maja, samo jednu vakcinu ne priznaje\n07. maj. 2021 50\nČetiri grupe namirnica koje treba da izbegavate ako želite da smršate\n07. maj. 2021 10\nKipar „se otvara“ 10. maja, samo jednu vakcinu ne priznaje 07. maj. 2021\nTepić: Prvi svedok protiv Palme pozvan na saslušanje u 11:56\nČetiri grupe namirnica koje treba da izbegavate ako želite 07. maj. 2021\nKurir povukao naslovnu o Šapićevim funkcijama, za N1 navode: 13:37


Počela realizacija projekata za obnovu autoputeva u SAD\nPredsjednik Barak Obama je, u Sekretarijatu za saobraćaj, kazao da je već počela realizacija novih projekata za obnovu američkih autoputeva, samo dvije sedmice posle potpisivanja stimulativnog paketa, koji obuhvata sredstva za finansiranje tih radova.\nPokušavajući da pokrene posustalu ekonomiju, Obamina administracija se priprema da realizuje najambiciozniju obnovu infrastrukture u zemlji, nakon izgradnje sistema međudržavnih autoputeva prije više od 50 godina\n“Mogu da kažem da je 14 dana nakon što sam potpisao plan za oporavak već počela realizacija pojedinih projekata”, kazao je predsjednik Obama.\nPredsjednikov stimulativni paket obezbjeđuje 48 milijardi dolara za infrastrukturne projekte. Tokom posjete sekretarijatu za saobraćaj, Obama je obećao da će njegova inicijativa za izgradnju puteva otvoriti ili sačuvati 150 hiljada radnih mjesta i postići nešto još značajnije.\n“Možemo da spasemo oko 14 hiljada muškaraca i žena, koliko svake godine gine zbog loših puteva.”\nPojedini zakonodavci međutim ne podržavaju strategiju Bijele kuće uprkos plemenitim ciljevima.\n“Ti potezi mi liče na nevjerovatno kockanje sa američkom ekonomijom”, smatra kongresmen iz Viskonsina Pol Rajan.\nObamin ekonomski tim je zbog toga na Kapitol Hilu branio planove administracije za narednu godinu.\n“Ukoliko ne usvojimo mjere u ovom budžetu, naš budžetski deficit će u narednoj deceniji biti veći za 2 hiljade milijardi i nećemo moći da riješimo probleme na energetskom tržištu i u sistemima obrazovanja i zdravstvene zaštite”, upozorio je direktor kancelarije za menadžemnt i budžet u Bijeloj kući, Piter Orzag.\nPredsjednik Obama tvrdi da će broj radnih mjesta, koja će biti otvorena ili sačuvana tokom obnove putne infrastruktue, nadmašiti ukupan broj otkaza u Fordu, Krajsleru i Dženeral Motorsu, u protekle tri godine.


RS: Wiener osiguranje dokapitalizovano sa 2,9 miliona KM\nOsiguravajuće društvo Wiener osiguranje Vienna Insurance Group Banja Luka dokapitalizovano je sa 2,933.700 KM. Društvo je putem emisije akcija povećalo osnovni kapital povećanjem broja akcija nominalne vrijednosti 100 KM za 29.337.\nRS: Potpisan sporazum s ciljem brže i adekvatnije naplate štete\nDirektori „Drina osiguranja“ Milići, „Brčko gas osiguranja“ Brčko i „Nešković osiguranja“ Bijeljina potpisali su danas u Banjaluci Sporazum o uslužnom rješavanju materijalnih šteta iz osnova autoodgovornosti, prvi ovakve vrste na prostoru Republike Srpske, a koji će osiguranicima omogućiti bolje tretiranje i brže rješavanje odštetnih zahtjeva.\nRusija: Sberbank nudi besplatno osiguranje od nezgode igračima Pokemona Go\nNajveća banka u Rusiji i jedna od vodećih globalnih finansijskih institucija, Sberbank, objavila je da će pomagati igračima popularne igre Pokemon Go hvatati pokemone, a nudi im i osiguranje od nezgode za vrijeme lova na pokemone.\nRS: Vanredna uprava u Krajina osiguranju\nAgencija za osiguranje RS poslala je danas vanrednu upravu u "Krajina osiguranje" Banjaluka, saznaju "Nezavisne". Podsjećamo da je u ranijem periodu Agencija za osiguranje RS utvrdila niz nepravilnosti i nezakonitosti u ovom osiguravajućem društvu, dok su se u prethodnom periodu direktori smjenjivali kao na traci.\nRS: Srđan Šuput dolazi na čelo Wiener osiguranja\nSrđan Šuput, dosadašnji direktor Komercijalne banke Banjaluka biće postavljen za generalnog direktora "Wiener osiguranja - Vienna insurance group" Banjaluka, saznaju "Nezavisne". Odluka o tome trebala bi biti donijeta na sjednici Upravnog odbora ove osiguravajuće kuće, koja se održava danas u Banjaluci.\nRS: Inspekcija rada u Krajina osiguranju\nInspekcija rada RS naložila je Krajina osiguranju da stavi van snage rješenja o otkazima za 31 radnika ovog osiguranja, jer ih je donio predsjednik Upravnog odbora i novi vlasnik Naveen Aggarwal, otkriva portal capital.ba.\nAustrija: Ovo je najskuplje leto svih vremena!\nAustrija je suočena sa brojnim vremenskim nepogodama, kao što je bio slučaj i ove nedelje kada su snažna kiša i grad zahvatili velike delove zemlje, koji su naneli ogromnu štetu.\nSAD: 26 postotni pad neto prihoda neživotnih osiguranja\nAmerička osiguravajuća društva u segmentu neživota imala su 26,6 posto manji neto prihod u prvom kvartalu 2016. godine, te je on iznosio 13,3 milijarde dolara, u odnosu na 18,1 milijardu dolara u istom periodu 2015. godine. Kvartalna dobit na investicije se smanjila na 2,9 posto, u odnosu na 3,1 posto u 2015. godini, izvještava američko udruženje za osiguravače imovine i nezgode.\nAgram ponudio 20 miliona KM za Sarajevo osiguranje\nKoncern Agram zainteresovan je za kupovinu državnog dijela u Sarajevo osiguranju čime bi došao u poziciju preuzimanja gotovo trećine osiguravajućeg tržišta u BiH, piše Večernji list.\nAMSS: Putna osiguranja moguće zaključiti i onlajn\nAuto-moto savez Srbije (AMSS) saopštio je danas da je građanima uoči odlaska na godišnje odmore omogućio zaključivanje polisa putnog osiguranja i onlajn putem.\nSrbija: VIG kupuje AXA osiguranja\nBiH: Osiguranje Garant izgubilo 900.000 KM depozita u Bobar banci\nFrancuska: Osniva se fond za pomoć ljudima ugroženim poplavama


Ako vam tokom praznika zatreba nešto iz prodavnice, pošte ili apoteke, ovo je izmenjeno radno vreme - Biznis Telegraf.rs\n06/01/21 | 11:01\nNeradni dan za sve prodavnice će biti 7. januar\nTokom božićnih praznika prodavnice, pijace, pošte i apoteke imaće, kao i svake godine, izmenjeno radno vreme.\nSkraćeno radno vreme u sredu biće i u svim prestoničkim tržnim centrima koji će biti otvoreni samo do 18 časova, dok će za Božić biti zatvorene.\nNeradni dan za sve prodavnice će biti 7. januar.\nRadno vreme apoteka "Beograd" u vreme božićnih praznika biće izmenjeno, pa tako većina njih, osim dežurnih, neće raditi 7. januara. Sve apoteke će 6. januara raditi po redovnom radnom vremenu.\n6. januara, pošte sa celodnevnim radnim vremenom radiće skraćeno, do 18 časova, osim Glavne pošte u Beogradu, u Takovskoj 2, koja će raditi do 21 čas. Radno vreme pošta na graničnim i administrativnim prelazima se neće menjati.\nU četvrtak 7. januara, radiće Glavna pošta u Takovskoj 2. u Beogradu, od 7 do 21 čas, pošta u Subotici, Bajski put 58, od 8 do 12 časova kao i pošte na graničnim i administrativnim prelazima.\nZelene pijace u Beogradu uglavnom neće raditi 7. januara.


Tag / Svetski kup u veslanju / Vesti online\nRegatna staza na Savskom jezeru u naredna tri dana pretvoriće se u najveću pozornicu svetskog veslanja na prvom ovogodišnjem Svetskom kupu, uz učešće više od 1.000 takmičara iz 42 zemlje.\nNajtrofejniji srpski veslač Nikola Stojić, trenutno funkcioner Saveza, izjavio je danas da pripreme za Svetski kup teku po planu i da će Beograd biti spreman da se još jednom potvrdi kao sjajan...\nPet posada Srbije juri medalje na Svetskom kupu na Adi\nPet posada braniće boje Srbije u veslanju na Svetskom kupu na Savskom jezeru u Beogradu koje se održava od 5. do 7. maja.\nReprezentativac Srbije u veslanju Miloš Stanojević postigao je veliki uspeh osvojvši srebrnu medalju u skifu za lake veslače na Svetskom kupu u Lucernu.\nSK: Iva odustala, dvojac šesti u finalu\nSrpski dvojac bez kormirala Jovan Popović i Nenad Beđik osvojio je šesto mesto, dok je Iva Obradović zbog lakše povrede odustala od finale trke u skifu.\nOsvald: Beograd zaslužuje velika takmičenja\nPredsednik Svetske veslačke federacije (FISA) Denis Osvald rekao je da Beograd u budućnosti zaslužuje organizaciju velikih veslačkih takmičenja.


Srbiju volimo - Mesec april nije samo aprililili!\nU poslednjih 70 godina,1.april je dan kada se izmišljaju vesti, šire lažne informacije, a sve pod izgovorom da je ovog dana dozvoljeno ismejavati druge. Kojom se brzinom i učestalošću svakodnevno šire lažne vesti,ovaj dan je postao kao i svaki drugi.\nSrpska pravoslavna crkva i njeni vernici ovog dana praznu prenos moštiju svetog Đorđa iz Nikomidije u Lidu palestinsku. Sveti Đorđe postradao je za vreme cara Dioklecijana, a pre svoje smrti zamolio je jednog slugu da mu telo prenese u Palestinu odakle mu je bila i majka i gde je imao veliko bogatstvo koje je po njegovoj želji, razdeljeno ...\nDragačevski sabor trubača na ...\n27/05/2016\t0 comment


Visoka škola elektrotehnike i računarstva strukovnih studija u Beogradu - Automatika i sistemi upravljanja vozilima - | Prijemni Upis\nStudijski program - Automatika i sistemi upravljanja vozilima\nStudijski program Automatika i sistemi upravljanja vozilima ima za cilj da osposobi studente za korišćenje i primenu naprednih tehnologija za projektovanje, realizaciju, ispitivanje, eksploataciju i održavanje procesa i sistema u industriji i na vozilima.\nCiljevi studijskog programa Automatika i sistemi upravljanja vozilima su:\nda doslednom primenom evropskih i svetskih standarda organizuje visokokvalitetne studije iz oblasti automatike i sistema upravljanja vozilima;\nda se obrazovni proces odvija po studijskom programu i nastavnim metodama koji se neprestano inoviraju;\nda studenti ovladaju najaktuelnijim znanjima, umećima i veštinama iz ove oblasti, da se osposobe za kreativan rad i time steknu sigurnu osnovu za uspešno zapošljavanje.\nSavladavanjem studijskog programa Automatika i sistemi upravljanja vozilima student stiče opšte i predmetno specifične sposobnosti:\nda prati i primenjuje novine u struci (sticanje znanja iz opšte obrazovnih predmeta i savremenih oblasti automatike i računarstva omogućavaju da se sa uspehom prate oblasti savremene automatizacije i računarski upravljanih procesa, kao i sistema upravljanja u vozilima);\nda razvija veština i spretnosti u upotrebi znanja (osposobljavanje za projektovanje,realizaciju i održavanje procesa i sistema automatizacije);\nda upotrebljava informaciono-komunikacionu tehnologiju u ovladavanju znanjima iz odgovarajućeg područja (upotreba znanja o korišćenju računarske tehnologije i uređaja, sa opštim i specifičnim aplikativnim softverom, normama, pravilima i standardima u lokalizaciji i otklanjanju kvarova, kao i principima rada i zahtevima različitih elektro-mašinskih sistema u procesima i na vozilima);\nda projektuje i organizuje radne procese, da projektuje i donosi operativne odluke o obimu, opravdanosti i praćenju poslovanja srednjih i malih preduzeća, auto kuća, specijalizovanih servisa, itd;\nNakon završenih osnovnih strukovnih studija Automatika i sistemi upravljanja vozilima, studenti stiču zvanje strukovni inženjer elektrotehnike i računarstva.\nNastavni plan - Automatika i sistemi upravljanja vozilima


PRODUŽILI ROK VLADI: 19. MAJ ILI DOLAZIMO - TVS\nPRODUŽILI ROK VLADI: 19. MAJ ILI DOLAZIMO\nPredsednik opštine Čajetina Milan Stamatović rekao je da je dolazak karavana autobusa nezadovoljnih građana u Beograd odložen do 19. maja.\nDolazak je, kako je istakao, odložen zbog obećanja nadležnih u Ministarstvu građevinarstva, saobraćaja i infrastrukture da će građevinska dozvola za izgradnju gondole na Zlatiboru biti ubrzo izdata.\n"Mi smo, od početka bili spremni na dogovor jer 13 miliona evra koje je Čajetina uložila u gondolu, umesto da se, za ovu godinu dana, otkako nas Vlada opstruira, već vratilo nama kao investitoru, stoji kao mrtav kapital", rekao je Stamatović.\nDržava je utvrdila da postoji javni interes za gradnju gondole i spremna je da pokloni zemljište opštini Čajetina, ali se još vodi upravni spor zbog toga što je zemljište nečijom greškom prodato kupcu poljoprivrednog kombinata Zlatibor.\nRešenje o prodaji zemljišta zajedno sa firmom je poništeno dva dana posle izdavanja, ali se vlasnik žalio i spor se vodi oko dve godine.\nStamatović je ranije najavljivao dolazak karavana autobusa u Beograd odmah posle Đurđevdana (6. maj).\nMinistarstvo: Dozvola kada prikupite dokumentaciju\nMinistarstvo građevinarstva saopštilo je da će izdati dozvolu Opštini Čajetina za izgradnju gondole čim ta lokalna samouprava prikupi svu potrebnu dokumentaciju. Ministarstvo je u saopštenju navelo da "nije upoznato" s obećanjem o izdavanju građevinske dozvole o čemu je govorio predsednik Opštine Čajetina Milan Stamatović.\n"Podržavamo gradnju gondole na Zlatiboru, jer želimo da jedno od najomiljenijih turističkih destanicija u Srbiji dobije što bolji sadržaj i da bude što posećenije. Svako ko podnese svu potrebnu, zakonom propisanu, dokumentaciju dobiće građevinsku dozvolu u najkraćem mogućem roku. To je zakon i on važi za sve", piše u saopštenju.\nMinistarstvo je dodalo i da je Opštini Čajetina omogućeno da projekat gradnje gondole radi u fazama.\n"U februaru je zvanično odgovoreno Opštini Čajetina i investitoru koja još dokumenta i u kojim rokovima bi trebalo da podnese, kako da bi mogli da dobiju građevinsku dozvolu po zakonu. Isto je ponovljeno i u brojnim telefonskih razgovorima koje su predstavnici ministarstva imali sa predstavnicima opštine Čajetina, kao i predstavnicima preduzeća zaduženog za sprovođenje ovog projekta", navodi se u saopštenju.


Erste Banka plasirala 70 miliona evra subvencionisanih kredita u svim segmentima privrede\nBeograd, 04. Oktobar 2012. / PR Objave Saopštenje -\nErste Banka je do sada plasirala 199 subvencionisanih kredita ukupne vrednosti od 70 miliona evra, pruživši na taj način podršku svim segmentima privrede – malim, srednjim i velikim preduzećima.\nErste Banka plasirala 50 miliona evra subvencionisanih kredita\nNovi Sad, 25. Septembar 2012. / PR Objave Najava -\nErste Banka je do sada kompanijama u Srbiji plasirala 50 miliona evra kroz program subvencionisanih kredita Vlade Republike Srbije. Na taj način, do povoljnih sredstava za svoje poslovanje došlo...\nBeograd, 12. Septembar 2012. / PR Objave Najava -\nSve organizacije civilnog društva mogu da prijave svoje projekte do 1. novembra\nErste Banka do sada finansirala projekte obnovljivih izvora energije sa 12,5 miliona evra\nU petak 7. septembra počinju radovi na najnovijem projektu, dve male hidroelektrane na reci Bistrici u opštini Nova Varoš. Pet malih hidroelektrana u okolini Crne Trave počele da rade ove godine....\nNovi kredit Erste Banke za mlade\nBeograd, 22. Avgust 2012. / PR Objave Saopštenje -\nProširena namena dosadašnjeg kredita za školarinu: od sada moguće i finansiranje pohađanja kurseva i seminara, polaganja vozačkog ispita…\nErste Bank a.d. Novi Sad: Pozitivni trendovi kreditiranja i profitabilnosti u prvom polugodištu\nFinansijski pokazatelji na dan 30. jun 2012. godine obračunati su u skladu sa Međunarodnim standardima finansijskog izveštavanja (MSFI). Poređenja podataka iz bilansa stanja data su u odnosu na...\nPrimena Kaizen- japanske poslovne filozofije u poslovanju\nNovi Sad, 26. Juli 2012. / PR Objave Objava -\nKompanija MaxBet, na čelu sa osnivačem Sašom Marčetom, omogućila je zaposlenima dvodnevnu obuku na Fruškoj gori. U saradnji sa centrom Adizes Asee, zaposleni u MaxBet-u učestvovali su u obuci...\nNovi Sad, 26. Juli 2012. / PR Objave Saopštenje -\nKompanija Yason, koja se bavi distribucijom kompletnog optičarskog programa u Srbiji, lansirala je početkom maja svoja dva web shopa. Prvi je online prodavnica sunčanih naočara, a drugi je online...\nBeograd, 24. Juli 2012. / PR Objave Objava -\nVodič za kupce u elektronskoj trgovini "eKupovina" ( http://digitalnaagenda.gov.rs/ekupovina ), u kojem su na jednostavan način objašnjene sve prednosti kupovine putem Interneta, nedavno je predstavljen...\nOrganizacija: Uprava za Digitalnu agendu\nq: 30 - t: 0.06337 sec


EU pomaže firmama iz centralne Evrope na uštrb onih iz istočnih članica - Biznis i Finansije\nHome\tTekstoviB&F Plus\tEU pomaže firmama iz centralne Evrope na uštrb onih iz istočnih članica\nby bifadmin 25. septembra 2016.\nUprkos žestokom protivljenju zemalja članica istočne Evrope, prošle nedelje u Evropskom parlamentu izglasana je kontroverzna Direktiva o “upućivanju radnika”. Kako bi je stopirali, članovi 11 zemalja (mahom iz istočne Evrope) mašili su se instituta tzv. Žutog kartona, svojevrsnog “veta”, na koji imaju pravo nacionalni parlamenti, a po principu supsidijarnosti. XXX\nŽuti karton trebalo bi da bude demokratski osigurač sa ciljem “ranog upozorenja” koji se može primenjivati u slučaju narušavanja principa supsidijarnosti, a aktivirati ga moraju parlamenti 1/3 zemalja članica. U ovom slučaju, radilo se o parlamentima Bugarske, Češke, Danske, Estonije, Litvanije, Letonije, Hrvatske, Mađarske, Poljske, Rumunije i Slovačke.\nČlanice su pokušale da stopiraju spornu Direktivu uz objašnjenje da bi takva mera rezultirala nekonkurentnošću kompanija iz istočne Evrope na zapadnom tržištu. Direktiva naime određuje da radnici koje neka firma iz jedne zemlje “uputi” na rad u drugu zemlju, u toj zemlji moraju biti plaćeni po istim pravilima i cenama koje vrede u datoj zemlji. Drugim rečima, ako neka građevinska firma iz Hrvatske, gradi neki kompleks u Nemačkoj, hrvatski radnici na radu u Nemačkoj zaposleni u hrvatskoj firmi, moraju biti plaćeni prema pravilima koja za isti sektor važe u Nemačkoj. Radi se naizgled o nečemu sasvim logičnom čemu se ne može prigovoriti. Evropski parlament ovu direktivu smatra rešenjem problema tzv. “socijalnog dampinga”, odnosno loših praksi, navodno posebno karakterističnih za firme iz istočnih članica na teritoriji zapadnih. Pod lošim praksama primarno se misli na loše ugovore o radu, izbegavanje obaveza prema radnicima, neplaćanje prekovremenih i slično…\nLažna socijalna pravednost\nA Direktiva se promovisala pod sloganom “ista cena za isti rad”. Mediji koji prate rad EU, pohitali su da ovu priču formulišu kao još jedno retrogradno nerazumevanje istočne Evrope, koju karakterišu korumpirani političari i sa njima povezani kriminalni preduzetnici, a naspram kojih stoje plemenite namere EU, predvođene prosvećenim političarima zemalja centra. Pa se EU zalaže za ukidanje socijalnog dampinga, dok političari zemalja periferije vide samo privatni preduzetnički sektor i ne mare za javni interes. Dok bismo se s drugom tvrdnjom još i mogli složiti, nužno je imati na umu da se radi o vrednostima koje dosledno nameće upravo EU.\nTvrdnja o sprečavanju socijalnog dampinga, odnosno “istoj ceni za isti rad” možda je inteligentno formulisana, no nikako ne proizvodi željene rezultate. Ono što se promoviše kao socijalna mera, još jednom se pokazuje kao mehanizam dovođenja zemalja periferije u poziciju ekonomske zavisnosti. Jasno je da firme iz istočne Evrope neće moći da konkurišu cenama rada koje važe na zapadnim tržištima, dok će istovremeno, firme iz zemalja centra moći još jeftinije da plaćaju svoje radnike na radu u zemljama istočne Evrope, čime će im dodatno porasti profitne marže, a takvih je ipak znatno više nego ovih prvih.\nOvde još jednom do izražaja dolaze temeljne nepravednosti Evropske unije: demokratski deficiti, favoriziranje privatnog sektora zemalja centra nad svima ostalima, diskriminatorni zakoni, podcenjivački diskurs, i ono najvažnije, sistemsko donošenje ekonomski nepravednih odluka, pod okriljem socijalne pravednosti, koja istovremeno kontinuirano nestaje.\nZabrinjavajući pad cena na Produktnoj berzi


Pentagon šalje stotine vojnika na granicu sa Meksikom?\nAmerički graničari na granici sa Meksikom\nPentagon razmatra slanje stotina vojnika na granicu sa Meksikom pošto je predsednik Donald Tramp ponovio upozorenje da će poslati vojsku kako bi sprečio karavan s migrantima iz Centralne Amerike da uđe u SAD.\nJedan američki zvaničnik potvrdio je za Glas Amerike da je Pentagon primio zahtev od Sekretarijata za unutrašnju bezbednost da pošalje vojnike kao podršku agentima koji patroliraju granicom.\nZvaničnik koji je želeo da ostane anoniman rekao je da u tom zahtevu nije uključen broj vojnika jer taj broj treba da odredi sam Pentagon, na osnovu procene o kapacitetima koji su potrebni.\nMigranti na putu ka SAD\nViše od 2.000 pripadnika Nacionalne garde je već raspoređeno na granici. Presednik Tramp na Tviteru je karavan migranata, koji se nalazi na više od 1.600 kilometara od najbliže granice sa SAD opisao kao „nacionalnu vanrednu situaciju“ i poručio „Oni će biti zaustavljeni!“.\nPredsednik se takođe saglasio sa jednim zvaničnikom sindikata pograničnih radnika da su demokrate krive što migranti traže azil u SAD.Tramp je oštro kritikovao i Honduras, El Salvador i Gvatemalu što nisu sprečili svoje građane da krenu prema Sjedinjenim Državama.